
转讜住驻讜转



 讞讬讬讘 讗转讛 诇讬转谉 诇讜. 讛讻讗 诪砖诪注 讚讞讬讬讘 讗转讛 诇讬转谉 诇讜 诇讗 讛讜讬 驻住拽 讚讬谉 讙诪讜专 讻讬 讗诐 爪讗 讜转谉 诇讜 讜讻谉 诪砖诪注 讘诪专讜讘讛 (讘''拽 讚祝 住讟. 讜砖诐) 讜拽砖讛 讚讘驻''拽 讚住谞讛讚专讬谉 (讚祝 讜: 讜砖诐) 讗诪专讬谞谉 讛''讚 讙诪专 讚讬谉 驻诇讜谞讬 讗转讛 讞讬讬讘 驻诇讜谞讬 讗转讛 讝讻讗讬 讜讬''诇 讚讛转诐 诪拽专讬 讙诪专 讚讬谉 诇注谞讬谉 砖讗住讜专 诇讘爪讜注 诇驻讬 砖讬讜讚注 诇讛讬讻谉 讛讚讬谉 谞讜讟讛: 专讘 讻讛谞讗 讗诪专 讻砖讞讬讬讘 诪讜讚讛. 转讬诪讛 讗''讻 诇诪讛 谞拽讟 讛谞驻拽 讘诪讬诇转讗 讚专' 讬讜讞谞谉 讜讬''诇 讚谞拽讟讬讛 诪砖讜诐 讚讬讜拽讗 讚讗讬 讗讬谉 讻转讜讘 讘讜 讘讬讜诐 讗驻讬诇讜 讻转讜讘 讘讜 讛谞驻拽 讚讜讚讗讬 诇讜讛 诇讗 讬讞讝讬专 讚讞讬讬砖讬谞谉 诇拽谞讜谞讬讗 讗讜 诇驻砖讬讟讬 讚住驻专讗: 讛讟讜注谉 讗讞专 诪注砖讛 讘''讚 诇讗 讗诪专 讻诇讜诐. 讗讬谞讜 谞讗诪谉 诇讜诪专 驻专注转讬 诪注砖讛 讘''讚 拽专讬 讻诇 讚讘专 砖讞讬讬讘 诇讛 讗驻讬' 诇讗 讻转讘 讻讙讜谉 诪谞讛 讜诪讗转讬诐 讜诪讝讜谉 讛讗砖讛 讜讛讘谞讜转 诇讗讞专 诪讜转讜 讜讗''转 诇诪讛 讻讜转讘讬谉 讻转讜讘讛 讻讬讜谉 讚讘诇讗讜 讻转讜讘讛 谞诪讬 讗讬谉 谞讗诪谉 诇讜诪专 驻专注转讬 讜讬''诇 诪砖讜诐 转讜住驻转 讗讘诇 诪谞讛 讜诪讗转讬诐 讙讘讬讬讛 讘诇讗 讻转讜讘讛 讜转讜住驻转 谞专讗讛 讚讗驻讬' 讗讬转 诇讛 住讛讚讬 讚讛转谞讛 诇讛 谞讗诪谉 诇讜诪专 驻专注转讬. 讜讗讬谉 专讗讬讛 诪讻诇转讬' 讚专' 砖讘转讗讬 讚讛讜讛 诪讛讬诪谉 诇讜诪专 驻专注转讬 讗讬 诇讗讜 讚讛讜讞讝拽 讻驻专谉 讚专' 砖讘转讗讬 注专讘 讛讬讛 讗讘诇 讘注诇 砖诪讗 诇讗 讛讬讛 谞讗诪谉 讜讗讬谉 专讗讬讛 谞诪讬 诪讚转谞讬 诇注讬诇 (讚祝 讝:) 诪爪讗 讻转讜讘讛 诇讗 讬讞讝讬专 讜诪砖诪注 讚诇讗 讬讞讝讬专 诪砖讜诐 转讜住驻转 砖讛讬讛 谞讗诪谉 诇讜诪专 驻专注转讬 讚诇讙讘讬 诪谞讛 讜诪讗转讬诐 谞诪讬 诪驻住讬讚 讚讛讗 谞讗诪谉 诇讜诪专 驻专注转讬 诪谞讛 诪讙讜 讚讗讬 讘注讬 讗诪专 讗诇诪谞讛 谞砖讗转讬讱 讗诐 讗讬谉 诇讛 注讚讬 讛讬谞讜诪讗 讗讜 讗诐 讗讬谉 诇讛 注讚讬 拽讚讜砖讬谉 

专讘讬谞讜 讞谞谞讗诇

讗诪专 专讘 讬讛讜讚讛 讗诪专 专讘 谞讞诪谉 讗诪专 诇讜 讘"讚 爪讗 转谉 诇讜 讗讜 讞讬讬讘 讗转讛 诇讬转谉 诇讜 讜讗诪专 驻专注转讬 谞讗诪谉 讘讗 诪诇讜讛 诇讻转讜讘 讗讬谉 讻讜转讘讬谉 讜谞讜转谞讬谉 诇讜. 讗讘诇 讗诪专 诇讜 爪讗 转谉 诇讜 讜讗诪专 谞转转讬 讜注讚讬诐 诪注讬讚讬诐 讗讜转讜 砖诇讗 谞转谉 讛讜讞讝拽 讻驻专谉 诇讗讜转讜 诪诪讜谉 讜讗诐 讗诪专 诇讜 讞讬讬讘 讗转讛 诇讬转谉 讜讗诪专 谞转转讬 讜讛注讚讬诐 诪注讬讚讬诐 讗讜转讜 砖诇讗 谞转谉 诇讗 讛讜讞讝拽 讻驻专谉 诇讗讜转讜 诪诪讜谉 诪讗讬 讟注诪讗 讗诪专讬谞谉 讗讬砖转诪讜讟讬 讛讜讗 讚拽讗 诪砖转诪讬讟 住讘专 注讚 讚诪注讬讬谞讬 专讘谞谉 讘讚讬谞讬. 讝讛 讻讙讜谉 讛讻讜驻专 讘诪诇讜讛 讻砖专 诇注讚讜转. 讗诪专 专讘讛 讘专 讘专 讞谞讗 讗诪专 专' 讬讜讞谞谉 诪谞讛 诇讬 讘讬讚讱 讜讛诇讛 讗讜诪专 讗讬谉 诇讱 注诇讬 讻诇讜诐 讜注讚讬诐 诪注讬讚讬诐 砖讬砖 诇讜 讜讞讝专 讜讗诪专 驻专注转讬 讛讜讞讝拽 讻驻专谉 诇讗讜转讜 诪诪讜谉. 讜讛讜讗 砖讻驻专 讘讘"讚 讻讬 讛讗 讘讙诪' 砖讘转讗讬 讚砖讘转讬' 讻转讘 诇讻诇转讬讛 讗讬爪讟诇讗 讚诪讬诇转讗 讜拽讬讘诇讛 注讬诇讜讬讛 讜讻驻专 讜讘讗讜 注讚讬诐 讜讛注讬讚讜 砖讻转讘 诇讛 讗讬爪讟诇讗 讚诪讬诇转讗 讞讝专 讜讗诪专 驻专注转讬. 讗诪专 诇讬讛 专讘 讞讬讬讗 讻讘专 讛讜讞讝拽转 讻驻专谉 诇讗讜转讛 讗讬爪讟诇讗 讜讻谉 讛诇讻讛. 讜讻谉 诪讬 砖谞转讞讬讬讘 砖讘讜注讛 讘讘"讚 讜讗诪专 谞砖讘注转讬 讜注讚讬诐 诪注讬讚讬诐 讗讜转讜 砖诇讗 谞砖讘注 讛讜讞讝拽 讻驻专谉 诇讗讜转讛 砖讘讜注讛 讜讞讬讬讘 诇讬砖讘注 注讻砖讬讜. 



讗"专 讬讜讞谞谉 讛诪讜爪讗 砖讟专 讞讜讘 讜讝诪谞讜 讘讜 讘讬讜诐 讜讻转讜讘 讘讜 讛谞驻拽 讬讞讝讬专讜 诇讘注诇讬诐 讚讗讬 诪砖讜诐 [讻转讘] 诇诇讜转 讜诇讗 诇讜讛 讛讗 讻转讜讘 讘讜 讛谞驻拽. 



讗讬 诪砖讜诐 驻专注讜谉 讻讬讜谉 讚专讜讘讗 讚注诇诪讗 诇讗 驻专注讬 讘讬讜诪讬讛 讗诇讗 诪讬注讜讟讗 讛讜讗 讚驻专注讬 讘讬讜诪讬讛 诇诪讬注讜讟讗 诇讗 讞讬讬砖讬谞谉. 



讜转讜讘 诪诇讜讛 讙讜驻讬讛 诇讗 砖讘讬拽 讗诪专 讚讬诇诪讗 砖诪注讬 专讘谞谉 讚讛讗讬 砖讟专讗 砖诇讜讛 讘讜 讜驻专注讜 讛讜讗 讜讻讘专 谞诪讞诇 砖注讘讜讚讜 讜诪驻住讚讜 诇讬.





专诪讘"谉

爪讗 转谉 诇讜 讜讗诪专 驻专注转讬 讜讛注讚讬诐 诪注讬讚讬谉 讗讜转讜 砖诇讗 驻专注 讛讜讞讝拽 讻驻专谉. 驻讬专讜砖 讛讙讗讜谞讬诐 讜讻诇 专讘谞讬 住驻专讚 讘讜 讬讚讜注 讚讛"拽 讗诐 讗诪专 驻专注转讬 讜讛注讚讬诐 诪注讬讚讬诐 讗讜转讜 砖诇讗 驻专注讜 诪注讜诇诐 讛讜讞讝拽 讻驻专谉 讜讗诐 讟注谉 诇诪讞专 讜诇讬讜诪讗 讗讞专讗 砖讛注讬讚讜 注讚讬诐 驻专注转讬讜 讗讬谞讜 谞讗诪谉 诇注讜诇诐 注讚 砖讬驻专注谞讜 讘注讚讬诐 讜讻注讜讘讚讗 讚砖讘转讗讬 讚讛讻讗 讜讻讛谞讛讜 注讜讘讚讬 讚讘诪住讻转 砖讘讜注讜转 讗讘诇 专砖"讬 驻讬专砖 讘砖讗诪专 驻专注转讬 讻诪讜 砖讗诪专讜 讘讘"讚 讜讛注讚讬诐 诪注讬讚讬谉 讗讜转讜 砖讗讞专 砖讬爪讗 诪讘"讚 讞讬讬讘 转讘注讜 讞讘专讜 砖讬驻专注谞讜 讜诇讗 专爪讛 诇驻专注讜 讗讬谞讜 谞讗诪谉 诇讜诪专 驻专注转讬 注讚 砖讬驻专注 讘讘"讚 讜讻谉 驻讬' 讛讗 讚讗讬转诪专 讘住诪讜讱 讛讬讛 讞讬讬讘 诇讞讘专讜 砖讘讜注讛 讜讗讬谞讜 讚讬谞讜 诪讞讜讜专 讚讻讬讜谉 讚爪讗讬转 讚讬谞讗 谞讗诪谉:



[讛讬讛 讞讬讬讘 诇讞讘讬专讜 砖讘讜注讛 讘讘"讚 讜讻讜'.] 讜诪讗讬 讚讗诪专讬谞谉 讚讛讬讻讗 讚谞转讞讬讬讘 砖讘讜注讛 讘讘"讚, 讜讬爪讗 诪讘"讚 讜讗诪专 谞砖讘注转讬 谞讗诪谉, 诪住转讘专讗 诇讬 讚讜拽讗 谞砖讘注讬谉 讜诇讗 诪砖诇诪讬谉, 讗讘诇 谞砖讘注讬' 讜谞讜讟诇讬谉 讗讬谉 诪讜爪讬讗讬谉 诪讝讛 讗诇讗 讘谞砖讘注 讜讚讗讬.
讜讘转砖讜讘讛 诇专讘讬谞讜 讛讗讬 讙讗讜谉 讝"诇 谞转讞讬讬讘 砖讘讜注转 讛讬住转 讜讗诪专 谞砖讘注转讬 谞讗诪谉 讜讬砖 讗讜诪专讬诐 砖讛讜讗 谞讗诪谉 诇讙诪专讬, 砖诇讗 转拽谞讜 砖讘讜注转 讛讬住转 讗诇讗 讘讻驻讬专转 诪诪讜谉 讗讘诇 诇讗 讘讻驻讬专转 砖讘讜注讛, 讜诪讬讛讜 讗讬 讘注讬 诇讗讞专讜诪讬 住转诐 讛专砖讜转 讘讬讚讜, 讜诪住转讘专' 砖讛讟讜注谉 注诇 讞讘专讜 砖讘讜注讛 讬砖 诇讬 讘讬讚讱 诪讟注谞转 讜讚讗讬 砖讟注谞转讬 注诇讬讱 讘诪谞讛 讻讟讜注谞讜 诪谞讛 诇讬 讘讬讚讱 讗讜 讛砖讘注 讜转驻讟专 讜讝讛 砖讗诪专 谞砖讘注转讬 讻讗讜诪专 讗讬谉 诇讱 讘讬讚讬 讻诇讜诐 讜讛专讬 讝讛 讻讜驻专 讘讻诇 讜专讗讜讬 诇讛讬住转, 讗诇讗 砖讻讘专 讛讜专讛 讛讙讗讜谉 讘讛讬住转 砖讗讬谉 诪讞诪讬专讬谉 讘讛 诇讛砖讘讬注讜 讛讬住转 注诇讬讛, 讻讬讜谉 讚住驻拽 讛讜讗 诇拽讜诇讗 注讘讚讬' 讘讛, 讗讘诇 讘砖讘讜注转 讛转讜专讛 谞砖讘注 讛讬住转 讚讛讜讛 诇讬讛 讻讜驻专 讘讻诇 讻诪讜 砖驻讬专砖转讬:



讛讟讜注谉 讗讞专 诪注砖讛 讘"讚 讜讻讜'. 驻讬专砖"讬 讝"诇 诪注砖讛 讘"讚 讚讘专 砖讛讜讗 转谞讗讬 讘"讚 讻讙讜谉 讻转讜讘讛 讜诪讝讜谉 讛讗砖讛 讜讛讘谞讜转, 讜讟讜注谉 讜讗诪专 驻专注转讬 诇讗 讗诪专 讻诇讜诐, 讜讻谉 讻转讜讘转 讘谞讬谉 讚讬讻专讬谉 讜讻诇 转谞讗讬 讘"讚 砖砖谞讬谞讜 讘诪住讻转 讻转讜讘讜转 讚讗注"讙 讚诇讗 讻转讘 讻诪讗谉 讚讻转讘 讚诪讬, 讜注讜讚 讬砖 讘讻诇诇 诪注砖讛 讘讬"讚, 诪讬 砖谞诪讞拽 砖讟专 讞讜讘讜 讜讘讗 诇讘"讚 讜注砖讜 诇讜 拽讬讜诪讜 住讚"讗 讻讬讜谉 砖讗讬谉 讙讜祝 讛砖讟专 讘讬讚讜 讗诐 讟讜注谉 讜讗诪专 驻专注转讬 诇讛诪谞讬讛 拽诪"诇, 讜讻谉 诪讬 砖注诪讚 讘讚讬谉, 讜讻转讘讜 诇讜 讘"讚 驻住拽 讚讬谉 拽讜讚诐 砖讬爪讗 诪讘"讚, 讗讬谞讜 讬讻讜诇 诇讟注讜谉 驻专注转讬 讜讙讜讘讛 诪谞讻住讬诐 诪砖讜注讘讚讬诐 砖讻诇 讗诇讜 讘讻诇诇 诪注砖讬 讘"讚 讛诐, 讜讛讟讜注谉 讗讞专讬讛诐 诇讗 讗诪专 讻诇讜诐.
讜讚讜拽讗 讘注讬拽专 讻转讜讘讛 讗讘诇 讘转讜住驻转 讗注"驻 砖讬砖 注讚讬诐 砖讛讜住讬祝 诇讛 讗诐 讟注谉 讜讗诪专 驻专注转讬 谞讗诪谉 讜讻谉 讛砖讬讘 专讘讬谞讜 讛讙讚讜诇 讘转砖讜讘讛 讜讗注"讙 讚讗诪专讬' 讘专"驻 讗注"驻 转谞讗讬 讻转讬讘讛 讻讻转讜讘讛 讚诪讬 讛"诪 诇讛谞讛讜 诪讬诇讬 讚诪谞讬 讛转诐 讻讙讜谉 诪讜讻专转 讜诪讜讞诇转 讜讻讜' 讜讗祝 专"转 讻转讘 砖诐 讚讚讜拽讗 诇讛谞讛讜 诪讬诇讬 讗讘诇 诇讗 诇砖讗专 讻诇 讛讚讘专讬诐 诪讚诇讗 诪谞讬 讛转诐 讗讞专讬转讬.
讜诪"诪 讗驻讬' 转讗诪专 砖转讜住驻讜转 讻注讬拽专 诇讻诇 讚讬谞讬讛谉 讛"诪 诇诪讬讛讜讬 讘拽讜诇讗 讜讞讜诪专讗 讚讻转讜讘' 讗讘诇 诇讟注讜谉 讗讞专讬讜 讻讬讜谉 讚诇讬转讬' 诪注砖讛 讘"讚 讜注讚讬诐 讛讜讗 砖诪注讬讚讬诐 砖讛讜住讬祝 诇讛 诪诇讜讛 讘注讚讬诐 讘注诇诪讗 讛讬讗 讜讬砖 诇讛讘讬讗 注诇讬讛 专讗讬讛 诪讛讗 讚讗诪专讬谞谉 诇注讬诇 讚砖讘转讗讬 讘专讬讛 讚专' 诪专讬谞讜' 讻转讘 诇讬讛 诇讻诇转讬讛讗讬爪讟诇讗 讚诪讬诇转讗 驻讬' 讻专讘 讚讻转讜讘讛 讛讜讛 讚讗诇讜 诪讞诪转 注爪诪讜 诇讗 讛讜讛 讻转讘 诇讛 诪转谞转讜 讘讻转讜讘讛 讜讻讱 诪驻讜专砖 讘讬专讜砖诇诪讬 讘驻专拽 砖讘讜注转 讛讚讬讬谞讬诐 诇住讜祝 讗诪专 诇讛讜 驻专注转讬讛 讜讗"诇 讛讜讞讝拽 讻驻专谉 诇讗讜转讛 讗讬爪讟诇' 讜砖"诪 砖讗诐 诇讗 讛讜讞讝拽 讻驻专谉 讛讬讛 谞讗诪谉 诇讜诪专 驻专注转讬 讗诇诪讗 讛讟讜注谉 讗讞专 转讜住驻' 讗诪专 讜讗诪专 讜诇讬讻讗 诇诪讬诪专 讚注专讘 砖讗谞讬 砖讗诇讜 讛讬讛 讛讘注诇 讞讬讬讘 讗祝 讛注专讘 讞讬讬讘 讜讗讬谉 爪专讬讱 诇驻谞讬诐 讗讘诇 讝讜 讛专讗讬讛 诇驻讬 讚注转 专讘讬' 讛讙讚讜诇 讬砖 诇讚讞讜转讛 讜诇讛注诪讬讚讛 讘诪拽讜诐 砖讻讜转讘讬谉 讻转讜讘讛 砖讗驻讬' 讘注讬拽专 讻转讜讘讛 讬讻讜诇 诇讜诪专 驻专注转讬 讻讚讘注讬' 诇诪讻转讘 拽诪谉:





专砖讘"讗

爪讗 转谉 诇讜 讜讗诪专 驻专注转讬 讜讛注讚讬诐 诪注讬讚讬诐 诇讜 砖诇讗 驻专注讜. 驻讬专砖 专砖"讬 讝"诇: 讻讙讜谉 砖讛注讚讬诐 砖讘驻谞讬讛诐 转讘注 诇驻专注讜 讜住讬专讘 讜诇讗 驻专注, 讜诪讚住讬专讘 注诇 驻讬 讘讬转 讚讬谉 讜讛注讬讝, 讛讜讞讝拽 讻驻专谉 讚转讜 诇讗 驻专注. 讜讻谉 驻讬专砖 讙讘讬 讞讬讬讘 诇讞讘专讜 砖讘讜注讛, 砖转讘注讜 讘驻谞讬 注讚讬诐 诇讬砖讘注 讜住讬专讘 讜诇讗 [谞砖讘注]. 讗讬谞讜 诪讞讜讜专, 讞讚讗 讚讗讟讜 诪讛 砖住讬专讘 驻注诐 讗讞转 讜诇讗 驻专注 转讜 诇讗 驻专注 讻诇诇. 讜注讜讚 讚讛讜讞讝拽 住专讘谉 讛讜讛 诇讬讛 诇诪讬诪专. 讗诇讗 讛讻讬 驻讬专讜砖讜, 讻讙讜谉 砖讗诪专讜 注讚讬诐, 诇讗 讝讝讜 讬讚讬谞讜 诪转讜讱 讬讚讜 诪砖注讛 砖讬爪讗 诪讘讬转 讚讬谉, 讜诇讗 驻专注讜 讗讜 诇讗 谞砖讘注 诇讜. 讜讻转讘 讛专讗讘"讚 讝"诇 砖诇讗 讛讜讞讝拽 讻驻专谉, 讗诇讗 讗诐 讻谉 讻驻专 讘讘讬转 讚讬谉.



讛讜讞讝拽 讻驻专谉. 讜砖讻谞讙讚讜 谞砖讘注 讜谞讜讟诇, 讻讱 驻讬专砖 专砖"讬 讝"诇.



讛讜讞讝拽 讻驻专谉 诇讗讜转讛 砖讘讜注讛. 讗讘诇 讗诐 [讗讬谉] 注讚讬诐 诪注讬讚讬诐 讗讜转讜 谞讗诪谉. 讜讬砖 诪讬 砖讗讜诪专 讚谞讗诪谉 诇讙诪专讬, 讜讗讬谞讜 讞讬讬讘 诇讬砖讘注 讻诇诇 讗驻讬诇讜 讛讬住转, 诇驻讬 砖诇讗 转拽谞讜 砖讘讜注转 讛住转 讗诇讗 注诇 讻驻讬专转 诪诪讜谉, 讗讘诇 诇讗 注诇 讻驻讬专转 砖讘讜注讛. 讜专讘谞讜 讛讗讬讬 讙讗讜谉 讝"诇 讻转讘 讘转砖讜讘讛, 砖讗诐 谞转讞讬讬讘 砖讘讜注转 讛住转 讜讗诪专 谞砖讘注转讬 谞讗诪谉, 讜讗讬谉 诇讘注诇 讚讬谞讜 诇讛砖讘讬注讜, 讗讘诇 谞转讞讬讬讘 砖讘讜注转 讛转讜专讛 讜讗诪专 谞砖讘注转讬, 谞讗诪谉 讗讘诇 谞砖讘注 砖讘讜注转 讛住转.



专讘 讻讛谞讗 讗诪专 讻砖讞讬讬讘 诪讜讚讛. 讻转讘 讛专讬"祝 讝"诇 讜讻谉 讻转讘 讛专诪讘"诐 讝"诇 (驻讬"讞 讛诇' 讙讝讬诇讛 讜讗讘讬讚讛 讛"讘) 讜讚讜拽讗 讻砖讻转讘 讘讜 讛谞驻拽. 讜谞专讗讛 砖讛讝拽讬拽诐 诇讜诪专 讻谉, 诪驻谞讬 砖讘注讬拽专 讚讘专讬 专' 讗住讬 砖讗诪专 诪砖讜诐 专' 讬讜讞谞谉 讗讬讻讗 讜讻转讜讘 讘讜 讛谞驻拽, 讜专讘 讻讛谞讗 诇驻专砖 讚讘专讬 专' 讗住讬 讗诪专 专' 讬讜讞谞谉 讛讜讗 讚讗转讗. 讜诪讬讛讜 讚讘专讬 转讬诪讛 讛谉, 讚讻讬讜谉 砖讞讬讬讘 诪讜讚讛, 讻转讜讘 讘讜 讛谞驻拽 诇诪讛 诇讬, 讚讛讗 诪砖讜诐 拽谞讜谞讬讗 诇讬讻讗, 讚讗讬 讘注讬 讻转讬讘 诇讬讛 砖讟专讗 讗讞专讬谞讗 诪讛砖转讗, 讚诇讗讜 讘讬专讜砖诇讬诐 讬转讘讬谞谉 讚讻转讘讬 砖注讜转 (讻转讜讘转 爪讟, 讘). 讗诇讗 讜讚讗讬 诇专讘 讻讛谞讗 诇讗 爪专讬讱 砖讬讛讗 讻转讜讘 讘讜 讛谞驻拽, 讜诇讚讘专讬讜 诇讬转讗 讘讚专' 讗住讬 讗诪专 专' 讬讜讞谞谉 [讛谞驻拽] 讻诇诇.



讗诪专 专' 讞讬讬讗 讘专 讗讘讗 讗诪专 专' 讬讜讞谞谉 讛讟讜注谉 讗讞专 诪注砖讛 讘讬转 讚讬谉 诇讗 讗诪专 讻诇讜诐. 驻讬专讜砖: 讻讙讜谉 注讬拽专 讻转讜讘讛, 讜转谞讗讬 讻转讜讘讛 讻诪讝讜谉 讛讗砖讛 讜讛讘谞讜转, 讜转谞讗讬 讘谞讬谉 讚讻专讬谉 讜讘谞谉 谞讜拽讘谉, 讗祝 注诇 驻讬 砖诇讗 讻转讘, [讗讬谞讛 讻诪诇讜讛] 注诇 驻讛 砖讬讻讜诇 诇讜诪专 驻专注转讬, 讗诇讗 讻诪讗谉 讚谞拽讬讟 砖讟专讗 讘讬讚讬讛 讚诪讬.讜讻谉 诪讬 砖谞诪讞拽 砖讟专 讞讜讘讜 讜讛注诪讬讚 注诇讬讜 注讚讬诐 讜讘讗 诇讘讬转 讚讬谉 讜讻转讘讜 诇讜 砖讟专 讗讞专 讜讻转讘讜 诇讜 讗转 拽讬讜诪讜, 讜讻谉 砖讗专 诪注砖讛 讘讬转 讚讬谉 砖注砖讜 讘驻住拽 讚讬谞诐, 讛专讬 讗诇讜 讻砖讟专 砖注砖讜 讛讘注诇讬诐 讚诪讬, 讜诪诇讜讛 讘砖讟专 谞讬谞讛讜.





讛诪讗讬专讬

诪讬 砖讘讗 诇讘讬转 讚讬谉 讜拽讘诇 注诇 讞讘专讜 注讚 砖讙诪专讜 讘讬转 讚讬谉 诇讞讬讬讘 讗转 讞讘专讜 讜讬爪讗讜 砖谞讬讛诐 诪讘讬转 讚讬谉 讜诇讗讞专 讝诪谉 讞讝专 讜拽讘诇 注诇讬讜 注诇 讗讜转讜 讚讘专 讘注爪诪讜 讜讗诪专 诇讜 讛诇讛 讻讘专 驻专注转讬讱 讗讞专 砖讬爪讗转讬 诪讘讬转 讚讬谉 砖讗注"驻 砖诪转讞诇讛 讛讬讬转讬 诪注讻讘 诪诇驻专注讱 诪讗讞专 砖讘讗转讬 诇讘讬转 讚讬谉 讜讞讬讬讘讜谞讬 讛专讙砖转讬 讘讞讬讜讘讬 讜驻专注转讬讱 讛专讬 讝讛 谞讗诪谉 讜讘砖讘讜注转 讛讬住转 讜诇讗 住讜祝 讚讘专 讘砖讗诪专讜 诇讜 讘讬转 讚讬谉 爪讗 转谉 诇讬 砖谞诪爪讗 讛讚讘专 驻砖讜讟 诇讛诐 讛专讘讛 注讚 砖诇讗 讛讬讛 诇讜 诇讝讛 诇驻拽驻拽 讘讞讬讜讘讜 讗诇讗 讗注"驻 砖诇讗 讗诪专讜 诇讜 爪讗 转谉 诇讜 讗诇讗 讞讬讬讘 讗转讛 诇讬转谉 诇讜 砖诪讗讞专 砖诇讗 讗诪专讜 诇讜 讘驻讬专讜砖 转谉 诇讜 讬砖 诇讝讜 诇驻拽驻拽 砖诪讗 讗讬谞诐 诪讞讬讬讘讬诐 诇讬转谉 诪讻诇 讜讻诇 讜谞专讗讬谉 讛讚讘专讬诐 砖诇讗 驻专注 讗注驻"讻 谞讗诪谉 讞讝拽转讜 讬爪讗 讜讛专讙讬砖 讘讞讬讜讘讜 讜驻专注 讜诪注转讛 讗诐 讘讗 诪诇讜讛 诇讘讬转 讚讬谉 诇讻转讜讘 诇讜 讛讜讚讗转讜 讘砖讟专 讗讜 讗讚专讻转讗 注诇 谞讻住讬讜 讗讬谉 讻讜转讘讬谉 注讚 砖讬转讘专专 诇谞讜 砖诇讗 驻专注讜 砖诪讗 转讗诪专 讜讛诇讗 讻转讘谞讜 诇诪注诇讛 砖讻诇 砖注砖讜讬 讘讘讬转 讚讬谉 讻诪诇讜讛 讘砖讟专 讛讜讗 驻专砖讜讛 讙讚讜诇讬 讛驻讜住拽讬诐 讘砖讗讬谞讜 谞砖诪注 诇讛诐 讜讬爪讗 讘住专讘谞讜转 讗讜 砖谞转讘专专 砖诇讗 驻专注 讻讙讜谉 砖讗讜诪专 砖驻专注 讘讬讜诐 驻诇讜谞讬 讜讛讜讻讞砖 讗讜 砖讛讜讗 诪讜讚讛 砖诇讗 驻专注 讗讜 砖谞砖讘注 砖讗讬谉 讘讬讚讜 诇驻专注讜 讜讛讜讗 讻诪诇讜讛 讘砖讟专 诇讙讘讜转 诪诪砖讜注讘讚讬诐 砖讘谞讻住讬讜 讗讘诇 讻诇 砖讛讜讗 爪讗讬转 诇讚讬谞讗 讜讬爪讗 讘讞讝拽转 诪讞讜讬讬讘 谞讗诪谉 诇讜诪专 驻专注转讬 讛讜讗讬诇 讜讗讬谉 砖讟专 讘讬讚 讛转讜讘注:



讝讛 砖讗诪专谞讜 砖讻诇 砖注诪讚 注诇讬讜 讘讚讬谉 讬讙诪专讜 讘讜 讗转 讛讚讬谉 讻诪诇讜讛 讘砖讟专 讛讜讗 诇讗 住讜祝 讚讘专 讻砖讻转讘讜 诇讜 诪注砖讛 讘讬转 讚讬谉 讗诇讗 讗祝 讘砖诇讗 讻转讘讜 诇讜 讜讻谉 讻转讘讜 讙讚讜诇讬 讛诪驻专砖讬诐 讜讛讘讬讗讜 注诇 讝讛 专讗讬讛 诪驻专拽 讗讞专讜谉 砖讘讘讘讗 讘转专讗 讘砖诪讜注转 讛讞讜驻专 讘讜专 讘专砖讜转 讛专讘讬诐 讜谞驻诇 注诇讬讜 砖讜专 讜讛专讙讜 讻诪讜 砖讬转讘讗专 诇诪讟讛:



讬砖 爪讚讚讬谉 砖讗谞讜 诪讞诇拽讬诐 讘讬谉 爪讗 转谉 诇讜 诇讞讬讬讘 讗转讛 诇讬转谉 诇讜 讜讛讜讗 砖讻诇 砖讗诪专讜 诇讜 爪讗 转谉 诇讜 讜讗诪专 驻专注转讬 讜谞转讘专专 讗讞"讻 砖诇讗 驻专注 讻讙讜谉 砖讛讜讻讞砖 讘讬讜诪讜 砖讜讘 讗讬谞讜 谞讗诪谉 诇讜诪专 讞讝专转讬 讜驻专注转讬 讗驻讬诇讜 讘砖讘讜注讛 讗讘诇 讗诐 讗诪专讜 诇讜 讞讬讬讘 讗转讛 诇讬转谉 诇讜 讜讗诪专 驻专注转讬 讜谞转讘专专 砖诇讗 驻专注 诇讗 讛讜讞讝拽 讻驻专谉 砖诇讗 诪讞诪转 讻驻讬专讛 讛讬讛 讗讜诪专 讻讱 讗诇讗 诪讛诪转 砖讛讬讛 住讘讜专 砖讘讬转 讚讬谉 讞讜讝专讬谉 讜诪注讬讬谞讬谉 讘讚讬谞谉 讗讞专 砖诇讗 讗诪专讜 诇讜 讘驻讬专讜砖 爪讗 转谉 诇讜 讜谞讗诪谉 讘砖讘讜注讛:



讝讛 砖讗诪专谞讜 砖讟注谉 讝讛 砖驻专注 讜谞转讘专专 砖诇讗 驻专注 讻讘专 讘讗专谞讜 讘讘讬专讜专 讝讛 讻讙讜谉 砖讛讜讻讞砖 讘讬讜诪讜 讜讞讻诪讬 讛爪专驻转讬诐 驻专砖讜讛 讻讙讜谉 砖转讘注讜 讘驻谞讬 注讚讬诐 讜讛注讬讝 诇讜诪专 砖诇讗 讬驻专注 讜讗讬谞讜 谞专讗讛 讻谉 讗讗"讻 讚讜拽讗 讘砖讻驻专 讘讘讬转 讚讬谉 砖讻诇 砖诇讗 讘讘讬转 讚讬谉 讗讚诐 注砖讜讬 砖诇讗 诇讙诇讜转 讟注谞讜转讬讜 讜讬砖 诪驻专砖讬诐 砖讟注谉 砖驻专注讜 讘驻谞讬 驻诇谞讬 讜驻诇谞讬 讜谞讞拽专讜 讜讛注讬讚讜 砖诇讗 讘驻谞讬讛诐 驻专注 讜讗注"驻 砖讗诇讜 讗诪专 砖诇讗 讘注讚讬诐 驻专注讜 谞讗诪谉 讻诇 砖讗讜诪专 讘驻谞讬 驻诇谞讬 讜驻诇谞讬 讜谞诪爪讗 诪讜讻讞砖 讛讜讞讝拽 讻驻专谉 讜讘驻专拽 讗讞专讜谉 砖讘讘讘讗 讘转专讗 讬砖 诇住讘专讗 讝讜 拽爪转 专讗讬讛 讜讚讜拽讗 讘砖讗讜诪专 砖讛讜讝诪谞讜 诇注讚讜转 注诇 讻讱 砖讗诐 诇讗 讗诪专 砖讛讜讝诪谞讜 注诇 讻讱 讗诇讗 砖驻专注讜 讘驻谞讬讛诐 讘诪拽专讛 诇讗 讛讜讞讝拽 讻驻专谉 砖讗讬谉 讛注讚讬诐 诪爪讜讬讬诐 诇讝讻讜专 诪讛 砖诇讗 讛讜讝诪谞讜 讘讜 诇注讚讜转 讻诪讜 砖讬转讘讗专 讘诪拽讜诪讜:



诪谞讛 诇讬 讘讬讚讱 讜讛诇讛 讗讜诪专 讗讬谉 诇讱 讘讬讚讬 讜讛注讚讬诐 诪注讬讚讬诐 砖讬砖 诇讜 讜讞讝专 讜讗诪专 驻专注转讬 讗讞专 砖专讗讬转讬 讘注讚讜转 砖诇讻诐 讛讜讞讝拽 讻驻专谉 讜讗讬谞讜 谞讗诪谉 讜诪"诪 讙讚讜诇讬 讛诪驻专砖讬诐 讞讚砖讜 讘讝讛 拽爪转 转谞讗讬诐 讬转讘讗专讜 讘诪住讻转 讘讘讗 讘转专讗 驻专拽 专讗砖讜谉 讜讚讘专 讝讛 驻专砖讜讛讜 讛讙讗讜谞讬诐 讘砖讗诪专 诇讗 诇讜讬转讬 讻诇讜诪专 讗讬谉 诇讱 讘讬讚讬 砖诇讗 诇讜讬转讬 诪注讜诇诐 讛讗 讗诐 讗诪专 讗讬谉 诇讱 讘讬讚讬 讗讜 讗讬谞讬 讞讬讬讘 诇讱 讜讻讬讜爪讗 讘讝讛 讗讬谉 讻讗谉 讞讝拽转 讻驻讬专讛 砖讗驻砖专 砖讚注转讜 诇讜诪专 砖诇讜讛 讜驻专注 讜诇讗 讛讜讞讝拽 讻驻专谉 讜诪转讜讱 讻讱 驻专砖讜 讛讙讗讜谞讬诐 砖专讗讜讬 诇讚讬讬谉 诇讞拽讜专 诇驻专砖 转砖讜讘转讜 讛讬讗讱 讗讬谞讜 讞讬讬讘 诇讜 讗诐 砖诇讗 诇讜讛 讜讗诐 砖驻专注 讜讗诐 砖讛讜讗 讞讬讬讘 诇讜 讻谞讙讚 转讘讬注讛 讝讜 砖讗驻砖专 砖讛讜讗 讟讜注讛 讘注爪诪讜 讜讻谉 专讗讜讬 诇讞拽讜专 讗转 讛转讜讘注 诪讗讬讝讛 爪讚 讛讜讗 转讜讘注讜 讘讞讜讘 讝讛 讜讻驻讬专讛 讝讜 砖讗诪专谞讜 注诇讬讛 砖讛讜讞讝拽 讻驻专谉 讚讜拽讗 讘砖讻驻专 讘讘讬转 讚讬谉 讜讻谉 讻转讘讜讛 讙讚讜诇讬 讛驻讜住拽讬诐:



讘诪拽讜诐 讗讞专 讗诪专讜 讻诇 讛讗讜诪专 诇讗 诇讜讬转讬 讻讗讜诪专 诇讗 驻专注转讬 讚诪讬 讜讚讘专 讝讛 讗讬谞讜 讘讻诇诇 讛讜讞讝拽 讻驻专谉 讛讗诪讜专 讻讗谉 砖讘讻讗谉 驻讬专讜砖讜 驻专注转讬 讗讞专 注讚讜转讻诐 讗讘诇 砖诪讜注转 讛讗讜诪专 诇讗 诇讜讬转讬 驻讬专讜砖讜 砖讻驻专 讘讘讬转 讚讬谉 砖诇讗 诇讜讛 讜讻砖讬爪讗讜 注讚讬诐 讗诪专 砖讻讘专 驻专注 拽讜讚诐 讛注讚讜转 讜讗讬谞讜 谞讗诪谉 砖诪讗讞专 砖讛讜讗 讗讜诪专 砖诇讗 诇讜讛 讻讘专 讛讜讚讛 砖诇讗 驻专注 讜讗驻讬诇讜 讛讬讜 注讚讬诐 诪注讬讚讬诐 砖诇讜讛 讜驻专注 讛讜讗讬诇 讜讘注诇 讚讬谉 讟讜注谉 砖诇讗 诇讜讛 讻讘专 讛讜讚讛 砖诇讗 驻专注:



诪注砖讛 讘讗讞讚 砖谞讻谞住 拽讘诇谉 诇讻转讘转 讻诇转讜 讜讛讻谞讬住讛 诇讜 诪注讬诇 砖诇 讗专讙诪谉 讜拽讘诇讜 讘住讱 讬讚讜注 讗诐 转转讗诇诪谉 讗讜 转转讙专砖 讜注专讘 砖诇 讻转讘讛 诪砖讜注讘讚 讘讬谉 砖讬砖 谞讻住讬诐 诇讞转谉 讘讬谉 讗讬谉 诇讜 讻诪讜 砖讬转讘讗专 讘诪拽讜诪讜 谞转讙专砖讛 讜讗讘讚讛 讻转讘转讛 讜转讘注转讛 讘讙讟 砖讘讬讚讛 讜诪讞诪转 砖诇讗 讛讬转讛 讛讻转讘讛 讘讬讚讛 讻驻专 讝讛 拽讘诇谞讜转 讛诪注讬诇 讘讘讬转 讚讬谉 讜讘讗讜 注讚讬诐 注诇 讛拽讘诇谞讜转 讜讞讝专 讜讗诪专 驻专注转讬 讗诪专讜 诇讜 讛讜讞讝拽转 讻驻专谉 诇讗讜转讜 讗讬爪讟诇讬转 讜讬砖 诪拽砖讬诐 讘讝讜 诪讛 讛讜爪专讻谞讜 诇讟注诐 讛讜讞讝拽 讻驻专谉 讜讛诇讗 讟讜注谉 讗讞专 转谞讗讬 诪注砖讛 讘讬转 讚讬谉 讛讜讗 砖讛讻转讘讛 转谞讗讬 讘讬转 讚讬谉 讛讜讗 讻诪讜 砖讬转讘讗专 驻专砖讜 讘讛 砖转讜住驻转 讻转讘讛 讛讬讛 讜讗讬谞讜 讘讻诇诇 转谞讗讬 讘讬转 讚讬谉:



诪讬 砖谞转讞讬讬讘 砖讘讜注讛 诇讞讘专讜 讘讘讬转 讚讬谉 讜讬爪讗 诇讜 注诇 讚注转 讻谉 讜诇讗讞专 砖讬爪讗 转讘注讜 讛诇讛 砖讬砖讘注 诇讜 讜讗诪专 砖讻讘专 谞砖讘注 诇讜 讗讞专 砖讬爪讗 诪讘讬转 讚讬谉 谞讗诪谉 讜讗讬谞讜 爪专讬讱 注讜讚 诇讬砖讘注 讜讬专讗讛 诇讬 讚讜拽讗 砖讗诪专 谞砖讘注转讬 讘驻谞讬 讛讘讬转 讚讬谉 讜讗讬谉 讛讘讬转 讚讬谉 讘讻讗谉 讛讗 讘讬谞讜 诇讘讬谉 注爪诪讜 诇讗 砖砖讘讜注转 讘讬转 讚讬谉 爪专讬讻讛 诇讛讬讜转 讘驻谞讬 讘讬转 讚讬谉 讜注诇 讚注转 讘讬转 讚讬谉 讜诪"诪 讗诐 讞讬讬讘讜讛讜 讘驻专讟 诇讬砖讘注 讘驻谞讬 砖谞讬诐 砖讗讬谞谉 讘讬转 讚讬谉 讜讗诪专 谞砖讘注转讬 讘驻谞讬 驻诇谞讬 讜驻诇谞讬 讜讛诇讻讜 诇讛诐 谞讗诪谉 讜讻谉 讗诐 讞讬讬讘讜讛讜 诇讬砖讘注 诇讜 讘讬谞讜 诇讘讬谉 注爪诪讜 谞讗诪谉 讗驻讬诇讜 讗诪专 砖讘讬谞讜 诇讘讬谉 注爪诪讜 谞砖讘注 谞转讘专专 讗讞"讻 注诇 驻讬 注讚讬诐 砖诇讗 谞砖讘注 诇讜 讜讞讝专讜 讜讞讬讬讘讜讛讜 砖讘讜注讛 讜讞讝专 讜讗诪专 谞砖讘注转讬 诇讜 讗讞"讻 讛讜讞讝拽 讻驻专谉 诇讗讜转讛 砖讘讜注讛 讜讗讬谞讜 谞讗诪谉:



讚讘专讬诐 讗诇讜 讘砖谞转讞讬讬讘 砖讘讜注讛 讘讘讬转 讚讬谉 讛讗 讗诐 讞讬讬讘 注爪诪讜 讘砖讘讜注讛 讝讜 砖诇讗 诪讻讞 讘讬转 讚讬谉 讻讙讜谉 砖讟注谉 注诪讜 讘讘讬转 讚讬谉 讜诇讗 讛讬讛 注诇讬讜 讞讬讜讘 砖讘讜注讛 讜讗诪专 诇讜 讘讘讬转 讚讬谉 讗注"驻 砖讗讬谞讬 诪讞讜讬讬讘 砖讘讜注讛 讛专讬谞讬 谞砖讘注 诇讜 讜诇讗讞专 讝诪谉 讗诪专 诇讜 砖谞砖讘注 讜谞转讘专专 砖诇讗 谞砖讘注 讜讞讬讬讘讜讛讜 注诇 驻讬 诪讛 砖讞讬讬讘 注爪诪讜 诇讻讱 讜讞讝专 讜讗诪专 砖谞砖讘注 谞讗诪谉 诇讗 讛讜讞讝拽 讻驻专谉 讘诪讛 砖讗诪专 砖谞砖讘注 砖讻诇 砖讗讬谉 讞讬讜讘 砖讘讜注转讜 诪讻讞 讘讬转 讚讬谉 讗讚诐 谞砖诪讟 诪诪谞讛 讜讗讬谉 讝讛 讻驻讬专讛 讙诪讜专讛 讛讗 诪"诪 讗诐 讛讜讗 讘注爪诪讜 讞讬讬讘 注爪诪讜 砖诇讗 讘讘讬转 讚讬谉 谞讗诪谉 砖讛专讬 讬讻讜诇 诇讜诪专 讞讜讝专谞讬 讘讬 讜讗讬谞讬 专讜爪讛 诇讬砖讘注 讜讙讚讜诇讬 讛诪驻专砖讬诐 驻专砖讜讛 砖讗祝 讘讘讬转 讚讬谉 讬讻讜诇 诇讞讝讜专 讗讗"讻 讛讜讗 讘诪讞讜诇 诇讱 讻讬爪讚 注讘讚讬 讙谞讘转 讜讛讜讗 讗讜诪专 诇讗 讙谞讘转讬 诪讛 讟讬讘讜 讗爪诇讱 讗转讛 诪讻专转讜 诇讬 讗诐 专爪讜谞讱 讛砖讘注 讜讟讜诇 讜讝讛 讛诇讜拽讞 诇讗 讛讞讝讬拽 讘讜 砖谞讬 讞讝拽讛 讜讛讬讛 讝讛 讛转讜讘注 讬讻讜诇 诇讬讟诇讜 讘诇讗 砖讘讜注讛 砖讛专讬 注讘讚讬诐 讛讜拽砖讜 诇拽专拽注讜转 讜讞讝拽转诐 讙' 砖谞讬诐 讻诪讜 砖讬转讘讗专 讘诪拽讜诪讜 讜拽讘诇 注诇讬讜 讝讛 讘讘讬转 讚讬谉 砖诇讗 讬讟诇谞讜 注讚 砖讬砖讘注 砖讝讛 讻诪讞讜诇 诇讱 讜讗讬谞讜 讬讻讜诇 诇讞讝讜专 讗祝 拽讜讚诐 讙诪专 讚讬谉 讻讙讜谉 讝讛 讗诐 讗诪专 谞砖讘注转讬 讜讛讜讻讞砖 讜讗诪专 讗讞"讻 谞砖讘注转讬 谞讗诪谉 讜诪讛 砖讗诪专讜 讘驻专拽 讬砖 谞讜讞诇讬谉 谞砖讘注 讗讬谞讜 讬讻讜诇 诇讞讝讜专 讘讜 砖谞专讗讛 砖讛转讜驻住 讗转 讛注讘讚 诪讜讜转专 诇转讜讘注 讜讝讛 诇讗 谞拽专讗 诪讞讬讬讘 注爪诪讜 讘砖讘讜注讛 砖讛专讬 讝讻讜转 讛讬讗 诇讜 讗讜转讛 砖诪讜注讛 诪转讘讗专转 讻砖讛转讜驻住 讛讞讝讬拽 讘讛 砖谞讬 讞讝拽讛 讜讛讜讗 诪讜讜转专 讝讻讜转讜 诇转讜讘注 注诇 讬讚讬 砖讘讜注讛 讜讗诐 谞砖讘注 讛专讬 讝讛 讙诪专 讚讬谉 讜讗讬谉 讝讛 讬讻讜诇 诇讞讝讜专 讘讜 讜谞讜讟诇 讗转 讛注讘讚 讜讗诐 诇讗讜 讞讜讝专 讘讜 砖讝讛讜 讗转谉 诇讱 讜讗讬谉 讻讗谉 讙诪专 讚讬谉:



砖讘讜注讛 讝讜 爪专讬讱 砖转讚注 砖讛讬讗 诪转驻专砖转 讘砖讘讜注转 谞砖讘注 讜讗讬谞讜 诪砖诇诐 讛讗 讘砖讘讜注转 谞砖讘注 讜谞讜讟诇 讜讚讗讬 讗讬谞讜 谞讜讟诇 注讚 砖讬讜讚注 砖谞砖讘注 诇诪讚转 诪"诪 砖讗诐 谞砖讘注 讗讬谉 讞讘专讜 讬讻讜诇 诇讞讝讜专 讜诇讛砖讘讬注讜 驻注诐 讗讞专转:



驻讬专砖讜 讛讙讗讜谞讬诐 砖讘讻驻讬专转 砖讘讜注讛 讗讬谉 讘讛 讗祝 砖讘讜注转 讛讬住转 砖诇讗 谞转拽谞讛 砖讘讜注转 讛讬住转 讗诇讗 讘诪诪讜谉 讗讘诇 注诇 讻驻讬专转 讞讬讜讘 砖讘讜注讛 诇讗 谞转拽谞讛:



讻讘专 讘讬讗专谞讜 诇诪注诇讛 砖讻诇 讛诪讜爪讗 砖讟专 讞讜讘 砖讬砖 讘讜 砖讜诐 讞砖砖 砖讗讬谞讜 讞讬讬讘 诇讜 讻讙讜谉 讞砖砖 驻专注讜谉 讗讜 讻转讘 诇诇讜转 讜诇讗 诇讜讛 讗讜 砖讜诐 爪讚 讗讞专 讗讬谞讜 诪讞讝讬专讛 讗诇讗 讻砖讞讬讬讘 诪讜讚讛 讛讗 讻砖讞讬讬讘 诪讜讚讛 诪讞讝讬专 讻诇 讝诪谉 砖讗讬谉 砖诐 讞砖砖 拽谞讜谞讬讗 讻讙讜谉 砖谞讻转讘 讘讬讜诪讜 讛讗 诪"诪 讻诇 砖讬砖 砖诐 讞砖砖 驻专注讜谉 讗驻讬诇讜 讘讬讜诪讜 诇讗 讬讞讝讬专 讗注"驻 砖驻专注讜谉 讘讬讜诪讜 讗讬谞讜 诪爪讜讬 讞讜砖砖讬谉 诇讜 讗讞专 砖讻谉 砖讟专 砖讝诪谞讜 讘讜 讘讬讜诐 讜讞讬讬讘 诪讜讚讛 讬讞讝讬专 讗驻讬诇讜 讗讬谉 讘讜 讛谞驻拽 讜诇讗 转驻砖 讘讻讗谉 砖讟专 砖讬砖 讘讜 讛谞驻拽 讗诇讗 诇讛讜讚讬注谞讜 砖讗注"驻 砖讬砖 讘讜 讛谞驻拽 讚讜拽讗 讻砖讞讬讬讘 诪讜讚讛 讻诪讜 砖讛转讘讗专:



砖诪讗 转讗诪专 讗祝 讘讞讬讬讘 诪讜讚讛 谞讞讜砖 砖诪讗 专讜爪讛 讝讛 诇讞讝讜专 讜诇诇讜转 讘讛 讻讚讬 砖诇讗 讬爪讟专讱 诇讛讜爪讬讗 讚诪讬诐 讘砖讟专 讗讞专 讜谞诪爪讗 讟讜专祝 讘砖讟专 砖谞诪讞诇 砖注讘讜讚讜 讜讻讘专 讬讚注谞讜 砖砖讟专 砖诇讜讛 讘讜 讜驻专注讜 讗祝 讘讬讜诪讜 讗讬谞讜 诇讬讛 讘讜 讗驻讬诇讜 讘讜 讘讬讜诐 讗注"驻 砖讗讬谉 讻讗谉 讚讬谉 诪讜拽讚诐 砖讛专讬 谞诪讞诇 砖注讘讜讚讜 转讚注 砖讗讬谉 诇讞讜砖 讘讻讱 诪谉 讛住转诐 砖讛诪诇讜讛 诪转讬专讗 砖诇讗 诇讛诇讜转讜 注诇 砖讟专 讝讛 砖诪讗 讬讜讚注 讜讬驻住讬讚 砖讟专讜 讜讗注"驻 砖讘讞砖砖 讻转讘 诇诇讜转 讘谞讬住谉 讜诇讗 诇讜讛 注讚 转砖专讬 讛讬讛 诇谞讜 诇讜诪专 讻谉 讜砖诇讗 讬诇讜讛讜 讘转砖专讬 注讚 砖讬讻转讜讘 诇讜 砖讟专 讗讞专 讗驻砖专 砖讛诪诇讜讛 诪转讜讱 砖诪专讜讬讞 诇讟专讜祝 讻诇 砖诪谞讬住谉 注讚 转砖专讬 诪讻谞讬住 注爪诪讜 讘住驻拽 讝讛 讗讘诇 讘讝讜 讛讜讗讬诇 讜讗讬谉 讻讗谉 讗爪诇讜 砖讜诐 专讬讜讞 讗讬谞讜 诪讻谞讬住 注爪诪讜 讘住驻拽:





转讜住驻讜转 专讬"讚

讛讜讞讝拽 讻驻专谉 诇讗讜转讜 诪诪讜谉. 驻讬' 讗讘诇 诪诪讜谉 讗讞专 诇讗. 讻讚讗诪专讬 讛讻讜驻专 讘诪诇讜讛 讻砖专 诇注讚讜转 讚讗诪专讬' 讗砖转诪讜讟讬 诪砖转诪讬讟 讜诇讗讜 讘讞讝拽转 讙讝诇谉 拽讗讬 讜讻砖专 诇注讚讜转 讜诇砖讘讜注讛. 讗讬 拽砖讬讗 诇讗讜转讜 诪诪讜谉 谞诪讬 讬讛讗 谞讗诪谉 讘砖讘讜注讛 讻讬讜谉 讚讗诪专讬' 讗砖转诪讜讟讬 诪砖转诪讬讟 谞讬专诪讬 砖讘讜注讛 注诇讜讬' 讻讬 讛讬讻讬 讚诇讜讚讬 讻讚讗诪专讬' 讙讘讬 诪讜讚讛 讘诪拽爪转 讛讟注谞讛. 转砖讜讘讛 讛转诐 诇讗 讛讜讞讝拽 诇讻驻讜专 讻讚讬 诇讛讬砖诪讟 讜讗谞谉 讗诪专讬' 讚讬诇诪讗 讗砖转诪讜讟讬 诪砖转诪讬讟 讜专诪讬 砖讘讜注讛 注诇讬' 讻讬 讛讬讻讬 讚诇讜讚讬. 讗讘诇 讛讻讗 讚讛讜讞讝拽 诇讻驻讜专 讜诇讛讬砖诪讟 讙诐 注转讛 讻砖讻讜驻专 讜讗讜诪专 驻专注转讬 讗讬谞讜 谞讗诪谉 讗驻讬诇讜 讘砖讘讜注讛 讻讬讜谉 砖讛讜讞讝拽 诇讻驻讜专 讜诇讛讬砖诪讟 注诇讬讜 讜讚讜拽讗 诇讗讜转讜 诪诪讜谉 讗讬谞讜 谞讗诪谉 诪驻谞讬 砖专讗讬谞讜 讻讬 讛讜讗 专讙讬诇 诇讻驻讜专 讜诇讛讬砖诪讟 注诇讬讜 讗讘诇 诇诪诪讜谉 讗讞专 谞讗诪谉. 砖讗诐 谞砖诪讟 诇讝讛 讗讬谞讜 谞砖诪讟 诇讻诇 讚讘专 讗讘诇 讛讻讜驻专 讘驻拽讚讜谉 砖讛讜讗 讘讞讝拽转 讙讝诇谉 讗讬谞讜 谞讗诪谉 诇砖讜诐 诪诪讜谉 诇讬砖讘注 注诇讬讜 讜诇讗 诇注讚讜转:





讻转讘 诇讛 诇讻诇转讬' 讗讬爪讟诇讗 讚诪诇转讗 讘讻转讜讘转讛 讜拽讬讘诇讛 注诇讜讬' 驻' 讻转讘 诇讛 讘讻转讜讘转讛 砖讛讘讬讗讛 讗讬爪讟诇讛 诪讘讬转 讗讘讜讛 讜诇讗 讛讘讬讗讛 讜讝讛 讛讜讗 讻诪讜 讻转讘 诇讛 砖讜诐 诪砖诇讜 讜讛讬讗 拽讬讘诇 注诇讬讜 讜讻转讘 诇讛 讘转讜讱 讻转讜讘转讛 砖讗诐 转讘讗 诇讙讘讜转 讻转讜讘转讛 砖转讙讘讛 诪诪谞讜 讝讜 讛讗讬爪讟诇讗. 讗诪专 专' 讞讬讬讗 讘专 讗讘讗 讗"专 讬讜讞谞谉 讛讟讜注谉 讗讞专 诪注砖讛 讘"讚 诇讗 讗诪专 讻诇讜诐 讗"诇 专"讞 讘专 讗讘讗 诇专' 讬讜讞谞谉 专' 诇讗 诪砖谞转讬谞讜 讛讜讗 讝讜 讛讜爪讬讗讛 讙讟 讜讗讬谉 注诪讛 讻转讜讘讛 讙讜讘讛 讻转讜讘转讛. 讘驻' 讛讻讜转讘 驻诇讬讙讬 注诇讛 专讘 讜砖诪讜讗诇 讚专讘 住讘专 讚讜拽讗 诪谞讛 诪讗转讬诐 讙讜讘讛 讜诇讗 转讜住驻讜转 讜砖诪讜讗诇 讗讜诪专 讙诐 转讜住驻转 谞诪讬 讙讜讘讛. 讜诪讛 砖讛拽砖转讬 讘诪讛讚讜专讗 拽诪讗 诪诪讗讬 讚讗诪专谉 诇注讬诇 讘驻诇讜讙转讗 讚专' 讬讜住讬 讜专讘谞谉 讚驻诇讬讙讬 讘讻转讜讘讛 讚讞讬讬砖' 讙诐 讘讻转讜讘讛 诇驻专注讜谉. 讜转讬专爪转讬 讚讚讜拽讗 讘诪谞讛 诪讗转讬诐 诇讗 讞讬讬砖讬' 诇驻专注讜谉 讗讘诇 讘转讜住驻转 讞讬讬砖讬' 讜驻诇讜讙转讬讬讛讜 讛转诐 讘转讜住' 讛讬讗. 讛谞讬讞讗 诇专讘 讗诇讗 诇砖诪讜讗诇 诪讗讬 讗讬讻讗 诇诪讬诪专. 讜谞"诇 讚诇拽"诪 讚讗讬诪转讬 讗诪专讬' 讛讟讜注谉 讗讞专 诪注砖讛 讘"讚 诇讗 讗诪专 讻诇讜诐. 讛谞"诪 讘讚诇讗 诪驻拽讛 讗砖讛 砖讟专 讻转讜讘讛 讜讟讜注谞转 讗讘讚转讬 讻转讜讘转讬 讚诇讗 诪讛讬诪谉 讛讗讬 诇诪诪专 驻专注转讬讱 注讚 讚诪讞讝讬 转讘专讗 讗讜 砖讟专 讻转讜讘转讛 拽专讜注. 讗讘诇 讛讻讗 讚谞驻诇 砖讟专 讻转讜讘转讛 讜讬讜爪讗 诪讬讚 讗讞专 讗讬转专注 讜讗讬讻讗 诇诪讬诪专 驻专讜注 讛讬讗. 讜讗驻讬诇讜 讘诪谞讛 诪讗转讬诐 讞讬讬砖讬' 讜讗诪专讬' 讚讬诇诪讗 诪讬讚 讛讘注诇 讚驻专注讛 谞驻诇. 讻诪讜 砖转讬专爪转讬 讘诪讛"拽 讘诪讬诇转讗 讚专讘讗 讚讗诪专 讜诪砖讜诐 砖讛讜讞讝拽 讻驻专谉 讝讬诪谞讗 讞讚讗 转讜 诇讗 驻专注 诪砖讜诐 讚谞驻诇 砖讟专讗 讬"诇 讚讬诇诪讗 驻专注讬' 讜讗注"讙 讚讗诪专讬' 讛讜讞讝拽 讻驻专谉 诇讗讜转讜 诪诪讜谉. 讜砖讜讘 讗讬谞讜 谞讗诪谉 诇讜诪专 驻专注转讬 讛讬讻讗 讚谞驻诇 讞讬讬砖讬' 讚讬诇诪讗 驻专注:





砖讬讟讛 诪拽讜讘爪转

讘讗 诪诇讜讛 诇讻转讜讘 讗讬谉 讻讜转讘讬诐 讜谞讜转谞讬诐 诇讜. 驻讬专讜砖 讗祝 注诇 驻讬 砖讘讗 诪诇讜讛 诪讬讚 讜讛注讚讬诐 诪注讬讚讬诐 砖诇讗 驻专注讜. 讜讟注诪讗 讚诪讬诇转讗 讚讻讬讜谉 讚诪诇讜讛 注诇 驻讛 讛讬讗 诇讬转 诇谉 诇诪注讘讚讛 诪诇讜讛 讘砖讟专. 讗讘诇 讞讬讬讘 讗转讛 诇讬转谉 诇讜 讜讞讝专 讜讗诪专 驻专注转讬 讗讬谞讜 谞讗诪谉 讜诇讗讜 诇诪讬诪专讗 讚讞讬讬讘 讗转讛 诇讬转谉 诇讜 诇讗 讛讜讬 讙诪专 讚讬谉 讚讛讗 讜讚讗讬 讙诪专 讚讬谉 讛讜讗 讜讻讚讗诪专讬谞谉 讘住谞讛讚专讬谉 讛讬讻讬 讚诪讬 讜讻讜' 讜诇讬讻讗 诇驻专讜砖讬 讻讚驻讬专砖 专"转 讚讛讗 诇注谞讬谉 驻砖专讛 讘诇讞讜讚 讗转讗诪专讗. 讙诐 讗讬谉 诇讜诪专 讚讛讛讬讗 讘拽专拽注讜转 讚讜拽讗 砖讻诇 讝讛 讚讜讞拽 讛讜讗. 讗诇讗 讜讚讗讬 谞讙诪专 讛讚讬谉 讗诇讗 诇驻讬 砖诇讗 讛讞诇讬讟讜 讚讬谞讜 诇讜诪专 诇讬转谉 诇讜 讟讜注讛 讘注爪诪讜 讜住讘讜专 讚讚讬诇诪讗 讘注讜 专讘谞谉 诇注讬讜谞讬 讘讚讬谞讬讛 讜讝讛讜 诇砖讜谉 讛讙诪专讗 砖讗诪专 讘住诪讜讱 住讘专 注讚 讚诪注讬讬谞讬 专讘谞谉 讘讚讬谞讗讬. 讛专讬讟讘"讗.  
讜转诇诪讬讚 讛专"驻 转讬专抓 讚讛转诐 诪讬讬专讬 讘讚讘专讬诐 砖讗讬谞讜 诪讞讜住专 讙讜讘讬讬谞讗 讻讙讜谉 拽专拽注讜转 讜讻讬讜爪讗 讘讛诐 讚讻诇 讛讬讻讗 讚讗讬转讬讛 讘专砖讜转讗 讚诪讗专讬讛 讗讬转讬讛 讜诪砖讜诐 讛讻讬 诪讬讚 砖讗诪专讜 讘拽专拽注讜转 讞讬讬讘 讗转讛 诇讬转谉 诇讜 讛讜讬 讻讗诇讜 讛讙讬注讜 诇讬讚讜. 讗讘诇 讛讻讗 诪讬讬专讬 讘诪讟诇讟诇讬诐 讚诪讞住专讬 讙讜讘讬讬谞讗 讜诪砖讜诐 讛讻讬 诇讗 讛讜讬 讙诪专 讚讬谉. 注讚 讻讗谉. 


讜讛专讗"砖 讻转讘 讜讝讛 诇砖讜谞讜: 讞讬讬讘 讗转讛 诇讬转谉 诇讜. 讜讛讗 讚讗诪专讬谞谉 讘住谞讛讚专讬谉 讚讞砖讬讘 讙诪专 讚讬谉 讗讬砖 驻诇讜谞讬 讗转讛 讞讬讬讘 讗讬砖 驻诇讜谞讬 讗转讛 讝讻讗讬. 诇讗讜 讚讜拽讗 诇砖讜谉 讝讛 讗诇讗 谞拽讟 讛讗讬 诇讬砖谞讗 诇驻讬 砖讬砖 讚讬谉 讚诇讗 砖讬讬讱 讘讬讛 爪讗 转谉 诇讜 诇讛讻讬 谞拽讟 诇砖讜谉 驻讟讜专 讜讞讬讜讘 讚砖讬讬讱 讘讻诇 讚讬谞讬谉. 注讚 讻讗谉. 讜讘驻专拽 诪专讜讘讛 转讬专抓 讚讬砖 讞讬诇讜拽 讘讬谉 讗讬砖 驻诇讜谞讬 讗转讛 讞讬讬讘 诇讗转讛 讞讬讬讘 诇讬转谉 诇讜. 注"讻. 


讘讗 诪诇讜讛 诇讻转讜讘 讻讜转讘讬诐 讜谞讜转谞讬诐 诇讜. 驻讬专讜砖 砖讛专讬 讗讬谉 诪讜住讬驻讬谉 注诇讬讜 讞讬讜讘 讚讘诇讗讜 讛讻讬 谞诪讬 诇讗 诪爪讬 讟注讬谉 驻专注转讬. 讜讙讘讬 谞诪讬 诪诪砖注讘讚讬 讚讛注诪讚讛 讘讚讬谉 拽诇讗 讗讬转 诇讬讛 讻讚讗讬转讗 诇注讬诇. 讜诪讻诇 诪拽讜诐 讗讜诪专讬诐 砖诪讜讚讬注讬谉 诇诇讜讛 诪讛 砖讻转讘讜 诇讝讛 讻讚讬 砖讗诐 讬驻专注 讬拽讘诇 诪诪谞讜 砖讟专 讝讛. 


讜诪讬讛讜 讛讗 拽讬讬诪讗 诇谉 讚讗驻讬诇讜 讞讬讬讘 讗转讛 诇讬转谉 诇讜 讗诐 讗诪专 驻专注转讬 谞讗诪谉 讘讗 诪诇讜讛 诇讻转讜讘 讗讬谉 讻讜转讘讬谉 诇讜. 讜诪讬讛讜 讗诐 讛讬讛 住专讘谉 注诇 驻讬 讘讬转 讚讬谉 讻讜转讘讬谉 诇讜 诇诪诇讜讛 诪注砖讛 讘讬转 讚讬谉. 讛专讬讟讘"讗. 
讜讘砖讬讟讛 讻转讜讘 讜谞专讗讛 诇讬 讚拽讜讚诐 砖讬爪讗讜 诪讘讬转 讚讬谉 讗诐 转讘注 诇讻转讜讘 驻住拽 讚讬谉 讻讜转讘讬诐 讜谞讜转谞讬诐 诇讜 讗讬 谞诪讬 讗驻讬诇讜 讗讞专 砖讬爪讗讜 诪讘讬转 讚讬谉 讜讛讜讗 砖讛讜讚讬注讜 诇诪讞讜讬讬讘 讜诇讗 讗诪专 驻专注转讬. 注讚 讻讗谉. 


讜讛注讚讬诐 诪注讬讚讬诐 讗讜转讜 砖诇讗 驻专注讜. 驻讬专砖 专砖"讬 讻讙讜谉 砖诪注讬讚讬诐 砖讘驻谞讬讛诐 转讘注 诇驻专注讜 讜住讬专讘 讜诇讗 驻专注 讜讻讜'. 讜讗讬谞讜 诪讞讜讜专 讞讚讗 讚讗讟讜 诪讬 砖住讬专讘 驻注诐 讗讞转 讜讻讜'. 讜注讜讚 讛讜讞讝拽 住专讘谉 讛讜讛 诇讬讛 诇诪讬诪专. 讗诇讗 讛讻讬 驻讬专讜砖讜 讜讻讜'. 讛专砖讘"讗 讜讛专"谉. 


讜讝讛 诇砖讜谉 讛专诪讘"谉: 爪讗 转谉 诇讜 讜讗诪专 驻专注转讬 讜讛注讚讬诐 诪注讬讚讬诐 讗讜转讜 砖诇讗 驻专注 讛讜讞讝拽 讻驻专谉. 驻讬专砖讜 讛讙讗讜谞讬诐 讜讻诇 专讘谞讬 住驻专讚 讘讜 讬讚讜注 讚讛讻讬 拽讗诪专 讗诐 讗诪专 驻专注转讬 讜讛注讚讬诐 诪注讬讚讬诐 讗讜转讜 砖诇讗 驻专注讜 诪注讜诇诐 讛讜讞讝拽 讻驻专谉. 讜讗诐 讟注谉 诇诪讞专 讜诇讬讜诪讗 讗讞专讗 砖讛注讬讚讜 注讚讬诐 驻专注转讬讜 讗讬谞讜 谞讗诪谉 诇注讜诇诐 注讚 砖讬驻专注谞讜 讘注讚讬诐 讜讻注讜讘讚讗 讚砖讘转讗讬 讚讛讻讗 讜讻讛谞讛讜 注讜讘讚讬 讚诪住讻转 砖讘讜注讜转. 
讗讘诇 专砖"讬 驻讬专砖 讻砖讗诪专 驻专注转讬 讻诪讜 砖讗诪专讜 讘讘讬转 讚讬谉 讜讛注讚讬诐 诪注讬讚讬诐 讗讜转讜 砖讗讞专 砖讬爪讗 诪讘讬转 讚讬谉 讞讬讬讘 转讘注讜 讞讘专讜 砖讬驻专注谞讜 讜诇讗 专爪讛 诇驻专注讜 讗讬谞讜 谞讗诪谉 诇讜诪专 驻专注转讬 注讚 砖讬驻专注 讘讘讬转 讚讬谉 讜讻谉 驻讬专砖 讛讗 讚讗讬转诪专 讘住诪讜讱 讛讬讛 讞讬讬讘 诇讞讘专讜 砖讘讜注讛. 讜讗讬谉 讚讬谞讜 诪讞讜讜专 讚讻讬讜谉 讚爪讗讬转 讚讬谞讗 谞讗诪谉. 注讚 讻讗谉. 


讜讝讛 诇砖讜谉 讛专讬讟讘"讗: 讜讛注讚讬诐 诪注讬讚讬诐 讗讜转讜 砖诇讗 驻专注讜. 驻讬专砖 专砖"讬 砖讛注讬讚讜 讘驻谞讬谞讜 转讘注讜 讜诇讗 驻专注讜. 讜讛拽砖讜 讘转讜住驻讜转 讚讚讬诇诪讗 驻专注讜 讗讞专 讻讱. 讜讬砖 诇讜诪专 讚诪讬讬专讬 砖讘讗讜 诪讬讚 诇讘讬转 讚讬谉. 讜讘转讜住驻讜转 驻讬专砖讜 讻讙讜谉 砖讗诪专 驻专注转讬讱 讘讬讜诐 驻诇讜谞讬 讜讛注讚讬诐 诪注讬讚讬诐 砖诇讗 驻专注讜 讘讗讜转讜 讛讬讜诐 讻讬 诇讗 讝讝讜 诪诪谞讜 讻诇 讗讜转讜 讛讬讜诐. 讜讗诪专 诇讜 讗讬谉 诇讱 讘讬讚讬 讻诇讜诐 驻讬专讜砖 砖讗诪专 讻谉 讘讘讬转 讚讬谉 砖讗讬谉 讗讚诐 诪讜讞讝拽 讻驻专谉 讗诇讗 讘砖讻驻专 讘讘讬转 讚讬谉 讜讛注讚讬诐 诪注讬讚讬谉 讗讜转讜 砖讬砖 诇讜 讘讬讚讜. 讜讗诐 转讗诪专 讜讛讬讗讱 讛诐 讬讜讚注讬诐 砖诇讗 驻专注讜 讜讻讬 诇讗 讝讝讛 讬讚谉 诪转讜讱 讬讚讜 诪砖注讛 砖讛诇讜讛讜 注讚 注讻砖讬讜 砖讛讜讗 讗讞专 砖诇讜砖讬诐 讬讜诐 讻住转诐 诪诇讜讛 讜讗讬 诪砖讜诐 砖诪注讬讚讬诐 砖诇讜讛 讘驻谞讬讛诐 讛讗 讗讬讛讜 诇讗 讗诪专 砖诇讗 诇讜讛 讗诇讗 讚拽讗诪专 讗讬谉 诇讱 讘讬讚讬 讻诇讜诐 讚诪砖诪注 讗讬谉 诇讱 讘讬讚讬 注讻砖讬讜 讻诇讜诐 诇驻讬 砖驻专注转讬讱. 讜讬砖 诇讜诪专 讻讙讜谉 砖讟注谉 讘驻讬专讜砖 砖驻专注讜 讘讬讜诐 诪住讜讬讬诐 讜讗诇讜 诪注讬讚讬诐 砖诇讗 讝讝讜 诪诪谞讜 讻诇 讗讜转讜 讛讬讜诐 讜诇讗 驻专注讜. 讜讛谞讻讜谉 讚讛讻讗 讘砖讟注谉 讘驻讬专讜砖 诇讗 讛讬讜 讚讘专讬诐 诪注讜诇诐 讜讻注讜讘讚讗 讚诪讬讬转讬 讘住诪讜讱 讜讻讬讜谉 砖讛注讚讬诐 诪注讬讚讬诐 砖诇讜讛 讻诇 讛讗讜诪专 诇讗 诇讜讬转讬 讻讗讜诪专 诇讗 驻专注转讬 讚诪讬 讜讛专讬 讝讛 讻讗诇讜 诪注讬讚讬诐 砖诇讗 驻专注讜 讜讛讜讞讝拽 讻驻专谉 诇讙讘讬 讘谞讬 讞专讬 诪讬讛转. 讜讻谉 驻讬专砖讜 讘砖诐 专讘讬谞讜 讛讗讬讬 讙讗讜谉 讜讻谉 驻讬专砖 诪讜专讬 讘砖诐 专讘讬谞讜 讛专诪讘"谉. 


讜拽讘诇讛 注诇讬讛. 驻讬专讜砖 砖讛讬讛 注专讘 讘讻转讜讘转讛 讜讗祝 注诇 讙讘 讚注专讘 讘讻转讜讘讛 诇讗 诪砖转注讘讚 讗讘诇 诇讙讘讬 讘专讬讛 砖注讘讜讚讬 诪砖注讘讚 谞驻砖讬讛 讻讚讗讬转讗 讛转诐 讜讗讬谉 爪专讬讱 诇讛注诪讬讚讛 讻砖讛讬讛 拽讘诇谉. 


讛讜讞讝拽 讻驻专谉 诇讗讜转讛 讗讬爪讟诇讗. 讜讗诐 转讗诪专谉 讘诇讗讜 讛讻讬 谞诪讬 转讬驻讜拽 诇讬讛 讚讛讟讜注谉 讗讞专 诪注砖讛 讘讬转 讚讬谉 诇讗 讗诪专 讻诇讜诐 诇诪讗谉 讚诪讜拽讬诐 诇讛 讗驻讬诇讜 讘诪拽讜诐 砖讻讜转讘讬诐 讻转讜讘讛. 讜讬砖 诇讜诪专 讚讛谞讬 诪讬诇讬 讘注讬拽专 讻转讜讘讛 砖讛讬讗 转谞讗讬 讘讬转 讚讬谉 讗讘诇 诇讙讘讬 转讜住驻转 讜谞讚讜谞讬讗 诇讗 讙讘讬讗. 讜诪讛 砖讗诪专讜 讘专讬砖 驻专拽 讗祝 注诇 驻讬 转谞讗讬 讻转讜讘讛 讻讻转讜讘讛 讚诪讬 讝讛讜 诇讚讘专讬诐 讛谞驻专讟讬诐 砖诐 讜讻讚讻转讬讘谞讗 讛转诐 讘住讬讬注转讗 讚砖诪讬讗. 注讚 讻讗谉 诇砖讜谉 讛专讬讟讘"讗. 讜注讬讬谉 讘转讜住驻讜转 诇拽诪谉 讚讬讘讜专 讛诪转讞讬诇 讛讟讜注谉 讗讞专 诪注砖讛 讘讬转 讚讬谉. 


讛讜讞讝拽 讻驻专谉 诇讗讜转讜 砖讘讜注讛. 讻诇讜诪专 砖讗讬谞讜 讬讻讜诇 诇讜诪专 谞砖讘注转讬 注讚 砖讬砖讘注 讘驻谞讬谞讜 讻砖谞转讞讬讬讘 砖讘讜注讛 讘讘讬转 讚讬谉. 讻转讘 讛专讬讗"祝 讜砖诪注 诪讬谞讛 讚讛讬讻讗 讚谞转讞讬讬讘 砖讘讜注讛 讘讘讬转 讚讬谉 讜讻讜' 讻诇讜诪专 诪讚拽讗诪专 讜讘讗讜 注讚讬诐 砖诇讗 谞砖讘注 讛转诐 讛讜讗 讚讛讜讞讝拽 讻驻专谉 讛讗 诇讗 讗转讜 住讛讚讬 谞讗诪谉 讜爪专讬讱 注讬讜谉 讗诐 爪专讬讱 砖讬讗诪专 谞砖讘注转讬 讘讘讬转 讚讬谉 讜讛诇讻讜 诇讛诐 讗讜 讗诪专讬谞谉 讗驻讬诇讜 诇讬诪讗 讘讬谞讬 讜讘讬谉 注爪诪讬. 讗讘诇 讞讬讬讘 注爪诪讜 砖讘讜注讛 讻讙讜谉 砖讛讬讛 讟注谞讜 讘讟注谞转 砖诪讗 讜讗诪专 讛讜讗 诇讘讬转 讚讬谉 讗祝 注诇 驻讬 砖讗讬谉 讗谞讬 讞讬讬讘 诇讜 砖讘讜注讛 讗祝 注诇 驻讬 讻谉 讗砖讘注 诇讜 讜诇讗讞专 讝诪谉 讻驻专 讘砖讘讜注讛 砖讗诪专 砖谞砖讘注 讜诇讗 注砖讛 诇讗 讗诪专讬谞谉 讘讻讬 讛讗 讛讜讞讝拽 讻驻专谉 讜讬砖诇诐 讚讻讬讜谉 讚讞讘专讜 讗讬谞讜 讬讻讜诇 诇讬砖讘注 讚讛讗 讟注谞转 砖诪讗 讛讬讗 诇讬讛讜讬 讻砖谞讬讛诐 讞砖讜讚讬诐 讚讗诪专讬谞谉 讞讝专讛 砖讘讜注讛 诇诪拽讜诪讛 讜讬砖诇诐 诪讗讬 讟注诪讗 讚注讘讬讚 讗讬谞讬砖 讚诪讬拽专讬 讜讗诪专 讚讗砖转讘注 讻诇讜诪专 讗砖转诪讜讟讬 讛讜讛 诪砖转诪讬讟 注爪诪讜 诪讗讜转讛 砖讘讜注讛 讻讬讜谉 砖诇讗 讞讬讬讘讜讛讜 讘讬转 讚讬谉 注诇讜讛讬. 讛"专 讬讛讜谞转谉. 
讜讛专讗讘"讚 讻转讘 讜讝讛 诇砖讜谞讜: 诪住转讘专讗 诪讬诇转讬讛 讚专讘 讗讘讬谉 砖谞转讞讬讬讘 砖讘讜注讛 讘讘讬转 讚讬谉 讗讘诇 讞讬讬讘 注爪诪讜 砖讘讜注讛 诇讗 讻讙讜谉 讛讗讜诪专 诇讞讘专讜 注讘讚讬 讙谞讘转 诇讗 讙谞讘转讬 诪讛 讟讬讘讜 讗爪诇讱 讗转讛 诪讻专转讜 诇讬 专爪讜谞讱 讛砖讘注 讜讟讜诇 讜讝讛 讛诇讜拽讞 诇讗 讛讞讝讬拽 讘讜 砖谞讬 讞讝拽讛 讜讛讬讛 讝讛 讛转讜讘注 讬讻讜诇 诇讬讟诇讜 讘诇讗 砖讘讜注讛 讜讞讬讬讘 注爪诪讜 砖讘讜注讛 砖拽讘诇 讘讘讬转 讚讬谉 砖诇讗 讬讟诇谞讜 注讚 砖讬砖讘注 讚讛讜讛 诇讬讛 讻诪讞讜诇 诇讱 讜讗讬谞讜 讬讻讜诇 诇讞讝讜专 讘讜 讗驻讬诇讜 拽讜讚诐 讙诪专 讚讬谉 讗诐 讗诪专 谞砖讘注转讬 讜讛注讚讬诐 讛讻讞讬砖讜讛讜 讬讻讜诇 诇讜诪专 讗讞专 讻讱 谞砖讘注转讬. 讜讛讛讬讗 讚讬砖 谞讜讞诇讬谉 讚讗诪专讬谞谉 讘讻讛讗讬 讙讜讜谞讗 谞砖讘注 讗讬谞讜 讬讻讜诇 诇讞讝讜专 讘讜 讚诪砖诪注 砖讛转讜驻住 讗转 讛注讘讚 诪讜讜转专 诇讜 诇转讜讘注 讜讝讛 诇讗 拽谞讬讗. 讜谞专讗讛 诇讬 讚诇讗 拽专讬谞谉 诪讞讬讬讘 注爪诪讜 砖讘讜注讛 砖讛专讬 讝讻讜转 讛讬讗 诇讜 讜讛讛讬讗 讚讛转讜驻住 讛讞讝讬拽 讘注讘讚 砖谞讬 讞讝拽讛 讜讛讜讗 诪讜讜转专 讝讻讜转讜 诇转讜讘注 注诇 讬讚讬 砖讘讜注讛 讗诐 谞砖讘注 讗讝 讛讜讗 讙诪专 讚讬谉 讜讗讬谞讜 讬讻讜诇 诇讞讝讜专 讘讜 讜谞讜讟诇 讗转 讛注讘讚 讗诐 诇讗 讞讝专 讘讜 讚讗转谉 诇讱 讛讜讗 讜讗讬谉 讻讗谉 讙诪专 讚讬谉. 注讚 讻讗谉. 
讜讘转讜住驻讬 转讜住驻讜转 诇讛专讗"砖 讻转讜讘 讜讝讛 诇砖讜谞讜: 讗讘诇 讞讬讬讘 注爪诪讜 砖讘讜注讛 诇讗 讚注讘讬讚 讗讬谞讬砖 讚诪讬拽专讬 讜讗诪专. 讛讜讛 拽砖讬讗 诇谉 讗诐 讞讬讬讘 注爪诪讜 砖讘讜注讛 讜诪爪讬 诇诪讛讚专 讘讬讛 讜诇诪讬诪专 诇讗 讘注讬谞讗 讗砖转讘讜注讬 讗诐 讻谉 诪讗讬 砖拽讬诇 讜讟专讬 讘讬讛 转诇诪讜讚讗 讻讗诇讜 讛讜讗 诪讞讜讬讬讘 砖讘讜注讛 讜讗讬谞讜 讬讻讜诇 诇讞讝讜专 讘讜. 讜诪爪讗转讬 讻转讜讘 讘驻讬专讜砖讬 讛"专 诪讗讬专 讛诇讜讬 讗讘诇 讞讬讬讘 注爪诪讜 砖讘讜注讛 讘讘讬转 讚讬谉 讻讙讜谉 讚讗诪专 诪砖转讘注谞讗 讜砖转拽讬 讘讬转 讚讬谉 讗祝 注诇 讙讘 讚诪讚讬谞讗 讛讜讛 诪讞讜讬讬讘 讘讙讜讜讛 讻讬讜谉 讚诇讗 讞讬讬讘讜讛讜 讘讬 讚讬谞讗 诇讗 诪转讞讝拽 注诇讛 讘讻驻专谞讜转讗 讚注讘讬讚 讚讗诪专 谞砖讘注转讬 讗祝 注诇 讙讘 讚诇讗 讗砖转讘注 讚住讘专 诇讗 诪讞讬讬讘谞讗 诇讗砖转讘讜注讬. 注讚 讻讗谉. 


讛讜讞讝拽 讻驻专谉 诇讗讜转讛 砖讘讜注讛. 讗讬讻讗 诪讗谉 讚住讘专 讚诇讗 转拽谞讜 讛讬住转 讗诇讗 注诇 讻驻讬专转 诪诪讜谉 讗讘诇 诇讗 注诇 讻驻讬专转 砖讘讜注讛 讜诪讬讛讜 讗讬 讘注讬 诇讗讞专讜诪讬 住转诐 讛专砖讜转 讘讬讚讜. 讗讘诇 专讘讬谞讜 讛讗讬讬 讻转讘 讘转砖讜讘讛 讚讘谞转讞讬讬讘 砖讘讜注转 讛转讜专讛 讜讗诪专 谞砖讘注转讬 讗讬谞讜 谞讗诪谉 讗讘诇 谞砖讘注 讛讬住转. 讜诪住转讘专讗 砖讛讟讜注谉 注诇 讞讘讬专讜 砖讘讜注讛 讬砖 诇讬 讘讬讚讱 诪讟注谞转 讜讚讗讬 砖讟注谞转讬 注诇讬讱 讘诪谞讛 讘讟讜注谞讜 诪谞讛 诇讬 讘讬讚讱 讗讜 讛砖讘注 讜转驻讟专 讜讝讛 砖讗诪专 谞砖讘注转讬 讻讗讜诪专 讗讬谉 诇讱 讘讬讚讬 讻诇讜诐 讜讛专讬 讝讛 讻讜驻专 讘讻诇 讜专讗讜讬 诇讛讬住转 讗诇讗 砖讻讘专 讛讜专讛 讛讙讗讜谉 讘讛讬住转 砖讗讬谉 诪讞诪讬专讬谉 讘讛 诇讛砖讘讬注讜 讛讬住转 注诇讬讛 讻讬讜谉 讚住驻拽 讛讜讗 诇拽讜诇讗 注讘讚讬谞谉 讘讛. 讛专诪讘"谉 讜讛专"谉. 


诇驻专讬注讛 讘转 讬讜诪讗 诇讗 讞讬讬砖讬谞谉. 驻讬专讜砖 讚讗祝 注诇 讙讘 讚讻讬讜谉 讚谞驻诇 讜讗讬转专注 诇讬讛 讞讬讬砖讬谞谉 诇驻专注讜谉 讜讗驻讬诇讜 转讜讱 讝诪谉 讗驻讬诇讜 讛讻讬 诇驻专讬注讛 讘转 讬讜诪讗 诇讗 讞讬讬砖讬谞谉 讜讛讻讗 驻专讬注讛 讘转 讬讜诪讗 讛讬讗 讚诇讬讻讗 诇诪讬讞砖 砖诪讗 砖讟专 诪讗讜讞专 讛讜讗 讚讗诐 讻谉 诪讻转讘 讛讜讜 讻转讘讬 诇讬讛 讘砖讟专讗 砖讟专讗 讚谞谉 诇讗讜 讘讝诪谞讬讛 讻转讘谞讜讛 讗讞专谞讜讛讜 讜讻转讘谞讜讛讬 讻讚讗讬转讗 讘驻专拽 讙讟 驻砖讜讟 讚讗祝 注诇 讙讘 讚谞驻诇 讜讗讬转专注 诇讬讛 诇讬转 诇谉 诇诪讬转诇讬 专讬注讜转讗 讘住讛讚讬. 


诪讗讬 讗讬专讬讗 砖讻讘专 谞诪讞诇 砖注讘讜讚讜 讜讻讜'. 驻讬专砖 专砖"讬 讚讗驻讬诇讜 诇讗 谞驻专注 讜诇讗 谞诪讞诇 诪注讜诇诐 讗诇讗 砖谞注砖讛 注诇 讛诇讜讗讛 讝讜 讗诇讗 砖诇讗 讛讙讬注 讛砖讟专 诇讬讚讜 注讚 讛讬讜诐 讛讜讛 诇讬讛 诪讜拽讚诐 讜驻住讜诇. 讜拽讜砖讬讬谉 讘砖讟专讬 讚诇讗讜 讗拽谞讬讬转讗 讜讚诇讗 讻讗讘讬讬 讚讗诇讜 诇讗讘讬讬 讛讗 注讚讬讜 讘转讞讜诪讬讜 讝讻讬谉 诇讜 讜讗拽砖讬谞谉 诪讬讛讗 住转诪讗 诪砖讜诐 讚拽讬诐 诇谉 讚专讘讬 讬讜讞谞谉 诇讬转 诇讬讛 讚讗讘讬讬. 讜讬砖 讘转讜住驻讜转 诪讬 砖讻转讘 讚拽讜砖讬讬谉 讛讻讗 讗驻讬诇讜 诇讗讘讬讬 讚注讚 讻讗谉 诇讗 讗诪专 讗讘讬讬 讗诇讗 讘砖谞讞转诪讜 注诇 讗讜转讛 诪诇讜讛 讗讘诇 讛讬讻讗 砖诇讗 谞讞转诪讜 注诇 讗讜转讛 诪诇讜讛 诇讗 讗诪专讬谞谉 讛讻讬. 讜讝讛 砖讬讘讜砖 讚讛讻讗 讻讬讜谉 砖诇讗 谞诪讞诇 讛砖讟专 讜诇讗 谞驻专注 讘讬谞转讬讬诐 讗讜转讛 诪诇讜讛 注爪诪讛 讛讬讗 讜讻讚驻讬专砖 专"讬. 讛专讬讟讘"讗. 


诇讗 砖讻讬讞讬 讚驻专注讬 拽讗诪讬谞讗. 驻讬专讜砖 讜诇诪讬诇转讗 讚诇讗 砖讻讬讞讗 诇讗 讞讬讬砖讬谞谉 讜讗祝 注诇 讙讘 讚谞驻诇 讜讗讬转专注 诇讬讛. 讚讗祝 注诇 讙讘 讚驻专注讜谉 转讜讱 讝诪谉 诇讗 砖讻讬讞 讜讞讬讬砖讬谞谉 诇讬讛 讛讛讜讗 砖讻讬讞 讜诇讗 砖讻讬讞 诇讗驻讜拽讬 讛讗 讚诇讗 砖讻讬讞 讻诇诇. 讛专讬讟讘"讗. 


专讘 讻讛谞讗 讗诪专 讘砖讞讬讬讘 诪讜讚讛. 讜讗诐 转讗诪专 诇讬讞讜砖 诇拽谞讜谞讬讗. 讬砖 诇讜诪专 诇拽谞讜谞讬讗 讘转 讬讜诪讗 诇讗 讞讬讬砖讬谞谉. 转诇诪讬讚 讛专"驻. 


讘砖讞讬讬讘 诪讜讚讛. 讻转讘 讛专讬"祝 讜讻谉 讛专诪讘"诐 讘驻专拽 讬"讞 诪讛诇讻讜转 讙讝讬诇讛 讚讚讜拽讗 讘砖讻转讜讘 讘讜 讛谞驻拽. 讜谞专讗讛 砖讛讝拽讬拽讜 诇讜诪专 讻谉 诪驻谞讬 砖讘注讬拽专 讚讘专讬 专讘 讗住讬 砖讗诪专 诪砖讜诐 专讘讬 讬讜讞谞谉 讗讬讻讗 讜讻转讜讘 讘讜 讛谞驻拽 讜专讘 讻讛谞讗 诇驻专砖 讚讘专讬 专讘 讗住讬 讗诪专 专讘讬 讬讜讞谞谉 讛讜讗 讚讗转讗. 讜诪讬讛讜 讚讘专讬 转讬诪讛 讛诐 讚讻讬讜谉 砖讞讬讬讘 诪讜讚讛 讛谞驻拽 诇诪讛 诇讬 讚讛讗 诪砖讜诐 拽谞讜谞讬讗 诇讬讻讗 讚讗讬 讘注讬讗 讻转讬讘 诇讬讛 砖讟专讗 讗讞专讬谞讗 诪讛砖转讗 讚诇讗讜 讘讬专讜砖诇讬诐 讬转讘讬谞谉 讚讻转讘讬 砖注讜转 讗诇讗 讜讚讗讬 诇专讘 讞住讚讗 诇讗 爪专讬讱 砖讬讛讗 讻转讜讘 讘讜 讛谞驻拽 讜诇讚讘专讬讜 诇讬转讗 讻讚专讘 讗住讬 讗诪专 专讘讬 讬讜讞谞谉 讛谞驻拽 讻诇诇. 讛专砖讘"讗 讜讛专"谉. 
讜讛转讜住驻讜转 转讬专爪讜 讚诇讗 诪讬讘注讬讗 拽讗诪专 诇讗 诪讬讘注讬讗 讛讬讻讗 讚诇讗 讻转讜讘 讘讜 讛谞驻拽 讚驻砖讬讟讗 讚讬讞讝讬专 讜诇讗 讗诪专讬谞谉 讛讗讬 砖讟专讗 诪驻专注 驻专注讬讛 讜讛讗讬 讚拽讗诪专 讚诇讗 驻专注讬讛 诪砖讜诐 讚拽讗 讘注讬 诪讛讚专 诪讜讝驻讗 讘讬讛 讝讬诪谞讗 讗讞专讬转讬 讚讛讗 讘讛讗讬 讞砖砖讗 讗讬讻讗 转专讬 住驻讬拽讬 讚讻讬讜谉 讚诇讗 讻转讬讘 讘讬讛 讛谞驻拽 砖诪讗 诇讗 诇讜讛 讘讜 讜讛砖转讗 诪爪讬 砖驻讬专 诇讛诇讜讜转 讘讜 讜讗驻讬诇讜 讗诐 转诪爪讗 诇讜诪专 讚诇讜讛 讘讜 讚讬诇诪讗 拽讜砖讟讗 拽讗诪专 讚诇讗 驻专注讜 讜讗诐 讻谉 驻砖讬讟讗 讚诇讗 讗诪专讬谞谉 讛讗讬 讞砖砖讗 讚诪驻专注 驻专注讬讛 讗诇讗 讗驻讬诇讜 讻转讜讘 讘讜 讛谞驻拽 讜讚讗讬 诇讜讛 讜讻讬讜谉 砖讻谉 住诇拽讗 讚注转讱 讗诪讬谞讗 讚讞讬讬砖讬谞谉 讚讬诇诪讗 诪驻专注 驻专注讬讛 拽诪砖诪注 诇谉 讚讗诐 讻谉 诪诇讜讛 讙讜驻讬讛 诇讗 砖讘讬拽. 讛专"谉. 


讜讝讛 诇砖讜谉 讛专讬讟讘"讗: 专讘 讻讛谞讗 讗诪专 讘砖讞讬讬讘 诪讜讚讛. 驻讬专讜砖 讚讻讬讜谉 砖讝诪谞讜 砖诇 砖讟专 讘讜 讘讬讜诐 讛专讬 讛讜讗 谞讗诪谉 注诇讬讜 讚讗讬 讘注讬 诪砖注讘讬讚 谞讻住讬讛 诪讛砖转讗 砖诇讜讛 讜诇讗 驻专注. 讜讗诐 转讗诪专 讜讻讬讜谉 讚讞讬讬讘 诪讜讚讛 诇诪讛 诇讬 讻转讜讘 讘讜 讛谞驻拽. 讜讬砖 砖讻转讘讜 讚讗诇讬讘讗 讚专讘 讻讛谞讗 诇讗 讙专住讬谞谉 讘讚专讘讬 讬讜讞谞谉 讜讻转讜讘 讘讜 讛谞驻拽. 讜诇讗 谞讛讬专讗. 讜讗讞专讬诐 讻转讘讜 讚诇讛讻讬 谞拽讟 讜讻转讜讘 讘讜 讛谞驻拽 诇讗砖诪讜注讬谞谉 讚讚讜拽讗 讘砖讻转讜讘 讝诪谞讜 讘讜 讘讬讜诐 讛讗 诇讗讜 讛讻讬 讗祝 注诇 讙讘 讚讻转讬讘 讘讜 讛谞驻拽 讜讞讬讬讘 诪讜讚讛 诇讗 诪讛谞讬 诪讬讚讬 讚讞讬讬砖讬谞谉 诇驻专注讜谉 讜诇拽谞讜谞讬讗. 讜诇讗 诪讞讜讜专 讚诇驻讜诐 驻砖讟讗 诇讙讜驻讛 谞爪专讻讛 讛讗 讚讻转讜讘 讘讜 讛谞驻拽 讜诇讗 诪砖讜诐 讛讗讬 讚讬讜拽讗 讚讗诐 讻谉 诇讬砖诪注讬谞谉 讛讻讬 讘讛讚讬讗 讜注讜讚 讚讛讗 砖诪注讬谞谉 诇专讘讬 讬讜讞谞谉 讝讬诪谞讗 讗讞专讬转讬 讚讞讬讬砖 诇拽谞讜谞讬讗. 讜专讘讬谞讜 讬讛讜讚讛 讝"诇 驻讬专砖 讚诇专讘讜转讗 谞拽讟 讜讻转讜讘 讘讜 讛谞驻拽 讚诇讗 诪讬讘注讬讗 讗诐 讗讬谉 讻转讜讘 讘讜 讛谞驻拽 讚讗讬讻讗 转专讬 讟注诪讬 诇讜诪专 砖讗讬谞讜 驻专讜注 讜讻讜' 讻讻转讜讘 诇注讬诇 讘诇砖讜谉 讛专"谉 讝"诇. 注讚 讻讗谉. 
讜讻转讜讘 讘讙诇讬讜谉 讜讝讛 诇砖讜谞讜: 讻转讜讘 讘转讜住驻讜转 转讬诪讛 讗诪讗讬 谞拽讟 讛谞驻拽. 讗讬谉 诇讛拽砖讜转 讚谞讬诪讗 讚谞拽讟讬讛 诇讜诪专 讗驻讬诇讜 讛谞驻拽 讚诇讬讻讗 诇诪讬讞砖 砖诪讗 诇讗 诇讜讛 讗驻讬诇讜 讛讻讬 讚讜拽讗 讞讬讬讘 诪讜讚讛 讗讘诇 讗讬谉 讞讬讬讘 诪讜讚讛 讞讬讬砖讬谞谉 诇驻专讬注讛 讘转 讬讜诪讗. 讬砖 诇讜诪专 讚讝讛 讗讬谞讜 诪砖诪注 诪讚讘专讬 专讘讬 讬讜讞谞谉 讚专讘讬 讬讜讞谞谉 讘注爪诪讜 诇注讬诇 诇讗 讛讝讻讬专 讞讬讬讘 诪讜讚讛. 注讚 讻讗谉. 
讜讛"专 讬讛讜谞转谉 讝"诇 讻转讘 讜讝讛 诇砖讜谞讜: 讜专讘讬 讬讜讞谞谉 诇讗 住讘讬专讗 诇讬讛 注讚讬讜 讘讞转讜诪讬讜 讝讻讬谉 诇讜 讜诪砖讜诐 讛讻讬 讘注讬 砖讬讛讗 讻转讜讘 讘讜 讛谞驻拽. 注讚 讻讗谉. 


讜诇驻砖讬讟讬 讚住驻专讗 拽讗 讞讬讬砖. 讗祝 注诇 讙讘 讚诇注讬诇 驻讬' 转讜住驻讜转 讚诪砖讜诐 驻砖讬讟讬 讚住驻专讗 诇讗 讬驻住讬讚 诇拽讜讞讜转 讬砖 诇讜诪专 讚讛讻讗 讛讜讬 专拽 爪专讬讻讜转讗 讗讬 谞诪讬 讛讻讗 诇讗 讬驻住讬讚 诇拽讜讞讜转 讻讬 诪讛 诇讛诐 砖讟专 讝讛 诪讛 诇讛诐 讗讞专 砖讬讻转讘 讛讬讜诐. 讗讱 讛转讜住驻讜转 砖讛讝讻讬专讜 驻砖讬讟讬 讚住驻专讗 爪专讬讱 诇讬讬砖讘. 讜谞专讗讛 讚诇注讬诇 驻讬专砖讜 转讜住驻讜转 讗诇讬讘讗 讚诪讗谉 讚讗讬转 诇讬讛 注讚讬讜 讘讞转讜诪讬讜 讝讻讬谉 诇讜 讜诇讗 讛讜爪专讻谞讜 诇讞讜砖 讘砖讜诐 诪拽讜诐 诇驻砖讬讟讬 讚住驻专讗 讗讘诇 诇诪讗谉 讚诇讬转 诇讬讛 注讚讬讜 讘讞转讜诪讬讜 讝讻讬谉 诇讜 讗诐 讻谉 讘砖讟专 砖讗讬谉 讘讜 讛谞驻拽 讗讬 讞讬讬讘 诪讜讚讛 讞讬讬砖讬谞谉 砖诪讗 讻转讘 诇诇讜转 讘谞讬住谉 讜专讜爪讛 诇诇讜转 讘转砖专讬 诇讛专讜讬讞 驻砖讬讟讬 讚住驻专讗 讗讱 讗讙讘 讝讛 讗驻讬诇讜 讻转讘 讘讜 讛谞驻拽 讞砖讜 诇砖诪讗 驻专注讜 讜专讜爪讛 诇讛专讜讬讞 驻砖讬讟讬 讚住驻专讗. 讗讬 谞诪讬 讬砖 诇讜诪专 讚讛讻讗 驻讬' 转讜住驻讜转 诪诪讛 谞驻砖讱 讗讬 诪砖讜诐 拽谞讜谞讬讗 讜讗讬 诇讬讻讗 拽谞讜谞讬讗 讻讙讜谉 砖诇讗 诪讻专 讗讱 注讜砖讛 诇讛专讜讬讞 驻砖讬讟讬 讚住驻专讗 讻讬讜谉 讚诇讬讻讗 驻住讬讚讗 诇诇拽讜讞讜转 讻讚驻讬专砖转讬 讜诇注讬诇 讗诪专 讟注诪讗 讚拽谞讜谞讬讗 诪砖讜诐 讚讗讬讻讗 驻住讬讚讗. 讙诇讬讜谉. 


讛讟讜注谉 讗讞专 诪注砖讛 讘讬转 讚讬谉. 讻转讜讘 讘转讜住驻讜转 讜讗诐 转讗诪专 诇诪讛 讻讜转讘讬谉 讻转讜讘讛 讜讻讜'. 讗讬谉 诇讜诪专 诪砖讜诐 砖诇讗 讬讗诪专 讘诪拽讜诐 砖讗讬谉 诪讻讬专讬谉 讗讬谉 讗转 讗砖转讬 讗讜 驻专注转讬 讘诪讬讙讜 讗讝 讬讻转讘讜 专拽 驻诇讜谞讬 谞砖讗 驻诇讜谞讬转 讘转讜诇转讗. 讙诇讬讜谉. 


诇讗 讗诪专 讻诇讜诐. 讻转讜讘 讘讙诇讬讜谉 转讜住驻讜转 讜讝讛 诇砖讜谞讜: 讘转讜住驻讜转 专讘讬谞讜 砖诪砖讜谉 讻转讜讘 讚讗讬谉 诪驻住讬讚 讘诪讛 砖转砖讗专 讛讻转讜讘讛 讘讬讚讛 讗诇讗 诪谞讛 砖诇讗 讬讜讻诇 诇讜诪专 讗诇诪谞讛 谞砖讗转讬讱. 讗讘诇 诇注谞讬谉 讗诐 讬讘讗 诇诪拽讜诐 砖诇讗 讬讛讗 诇讛 注讬讚讬 拽讬讚讜砖讬谉 讗讬谉 谞驻住讚 讚谞讛讬 讚讗讬谉 讬讻讜诇 诇讜诪专 讗讬谉 讗转 讗砖转讬 诪驻谞讬 讛讻转讜讘讛 诪讻诇 诪拽讜诐 讬讜讻诇 诇讜诪专 诇讗 讙专砖转讬讱 讻讬讜谉 讚讗讬谉 诪讻讬专讬谉 讜讗驻讬诇讜 砖转讜爪讬讗 砖讟专讜 讗讝 讬讛讗 谞讗诪谉 诇讜诪专 驻专注转讬 讛讻诇 讗祝 注诇 驻讬 砖讛讻转讜讘讛 讘讬讚讛 诪讬讙讜 讚讬讻讜诇 诇讜诪专 诇讗 讙专砖转讬讱. 讜诪讬讛讜 住讘专 专讘讬 讬讜讞谞谉 讗讬谉 讻讜转讘讬谉 砖讜讘专 讗祝 注诇 讙讘 讚诇讗 讗诪专 讻诇讜诐 讜讗讬谉 谞讗诪谉 诇讜诪专 驻专注转讬 诪讻诇 诪拽讜诐 诪谞讛 诪讬讛讗 讛讬讛 讬讻讜诇 诇注讻讘 讘讬讚讜 注讚 砖转讞讝讬专 讗转 讛讻转讜讘讛 讻讬讜谉 砖讘诪讛 砖转砖讗专 讛讻转讜讘讛 讘讬讚讛 讬讻讜诇 诇讘讗 诇讬讚讬 讛驻住讚 诪谞讛 讜注诇 诪谞讛 诪爪专讬讱 诇驻专讜注 讻讬讜谉 讚诇讗 讗驻砖专 讜讚讗讬 讻讜转讘讬谉 砖讜讘专. 讗讘诇 讘驻专拽 讙讟 驻砖讜讟 讗讬转讗 讘讛讚讬讗 讚讻讜转讘讬诐 砖讜讘专 讜讛砖转讗 讚诇讗 讗诪专 讻诇讜诐 讙讜讘讛 讗转 讻诇 讛诪讗转讬诐. 注讚 讻讗谉. 
讜讻转讘 讛讙诇讬讜谉 讜讝讛 诇砖讜谞讜: 讻转讜讘 讘转讜住驻讜转 讗讜 驻专注转讬 讛讻诇 讘诪讬讙讜 讚讗讬谉 讗转 讗砖转讬. 讜讘讙诇讬讜谉 转讜住驻讜转 讛拽砖讛 注诇 讝讛 讚诇讗 讬驻住讬讚 讘讝讛 讚讗驻讬诇讜 讛讻转讜讘讛 讘讬讚讛 诪爪讬 诇诪讬诪专 驻专注转讬 讛讻诇 讘诪讬讙讜 讚讗讬 讘注讬 讗诪专 诇讗 讙专砖转讬讱 讻讚讻转讘讜 转讜住驻讜转 诇拽诪谉. 讜谞专讗讛 讚注转 讛转讜住驻讜转 讚讬驻住讬讚 砖转讙讘讛 注诇 讬讚讬 讛讻转讜讘讛 诪讬讜专砖讬讜 讚诇讗 砖讬讬讱 诪讬讙讜 讗祝 注诇 讙讘 讚诇注讬诇 驻讬专砖讜 讚讟讜谞讬谞谉 诇讬转诪讬 驻专注转讬 讛讬讻讗 讚讗讘讜讛讜谉 讛讜讛 诪爪讬 讟注讬谉 讗祝 注诇 讙讘 讚诇讬转 诇讛讜 诪讙讜 讛谞讬 诪讬诇讬 讘驻拽讚讜谉 讗祝 注诇 讙讘 讚诇讗 讟注谞讬谞谉 诇讛讜 谞讗谞住讜 诪砖讜诐 讚诇讗 砖讻讬讞 讗讜 讟注谞转 诇讗 讙专砖转讬讱 诇讗 砖讬讬讻讗 讻诇诇 讙讘讬 讬转讜诪讬诐. 讜注讜讚 讬砖 诇讜诪专 讚讬驻住讬讚 讚注诇 讬讚讬 讛讻转讜讘讛 转转讘注谞讜 诪讝讜谞讜转 讗讘诇 讗讬 诇讗 讛讬讛 诇讛 讻转讜讘讛 讬讻讜诇 诇讜诪专 讗讬谉 讗转 讗砖转讬. 讗讘诇 讛讙诇讬讜谉 转讜住驻讜转 拽讗讬 专拽 注诇 诇砖讜谉 讛驻谞讬诐. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

讘讚"讛 讗讬谞讜 谞讗诪谉 诇讬砖讘注 讗诇讗 砖讻谞讙讚讜 谞砖讘注 讻讜' 注讻"诇 诇讗 砖讬讬讱 讛讻讗 诇诪讬诪专 转拽谞转讗 诇转拽谞转讗 诇讗 注讘讚讬谞谉 讻讬讜谉 讚讗讬谞讜 谞讗诪谉 诪讚讬谞讗 爪专讬讱 诇砖诇诐 诪砖讗"讻 诇注讬诇 讘讛讗 讚专讘 谞讞诪谉 讚诪讚讬谞讗 讗讬谞讜 讞讬讬讘 诇砖诇诐 讘讻讜驻专 讛讻诇 讜拽"诇:


讙诪' 讜讗讜拽诪讬谞讗 讘砖讞讬讬讘 诪讜讚讛 讜诪砖讜诐 砖诪讗 讻转讘 诇诇讜讜转 讘谞讬住谉 讻讜' 讗注"讙 讚专讘 讻讛谞讗 诇讗 诪讜拽讬 讟注诪讗 讚诪转谞讬' 讘讛讻讗 讗诇讗 诪砖讜诐 驻专注讜谉 讜拽谞讜谞讬讗 讻诪"砖 讛转讜住' 诇注讬诇 诪讻诇 诪拽讜诐 讘讛讱 住讘专讗 讚讚诇诪讗 砖诪注讬 专讘谞谉 讜诪驻住讚讬 诇讬 诇讗 驻诇讬讙讬 讜拽"诇:


转讜住' 讘讚"讛 讛讟讜注谉 讗讞专 诪注砖讛 讘"讚 讜讻讜' 讜讗诐 转讗诪专 诇诪讛 讻讜转讘讬谉 讻转讜讘讛 讻讜' 讜讬"诇 诪砖讜诐 转讜住驻转 讻讜' 注讻"诇 讜诇讗 谞讬讞讗 诇讛讜 诇诪讬诪专 讚讻讜转讘讬谉 讻转讜讘转 讘转讜诇讛 砖诇讗 讬讛讗 谞讗诪谉 诇讜诪专 驻专注转讬 诪谞讛 诪讙讜 讚讗讬 讘注讬 讗诪专 讗诇诪谞讛 谞砖讗转讬讱 讗诐 讗讬谉 诇讛 注讚讬 讛讬谞讜诪讗 讜讻诇 讻转讜讘讜转 谞诪讬 讗诐 讗讬谉 诇讛 注讬讚讬 拽讬讚讜砖讬谉 砖诇讗 讬讛讗 谞讗诪谉 诇讜诪专 驻专注转讬 诪讙讜 讚讗讬谉 讗转 讗砖转讬 讻诪"砖 讛转讜住' 诇拽诪谉 讚讗"讻 诇讗 讬转讬砖讘 讛讗 讚驻专讬讱 诇拽诪谉 讗诇诪谞讛 诪谉 讛讗讬专讜住讬谉 讘诪讗讬 讙讘讬讗 讻诪讜 砖驻讬专砖讜 讛转讜住' 砖诐 砖转拽谞转 讛讻转讜讘讛 讘砖讘讬诇 转讜住驻转 讚讗讬 诪砖讜诐 诪谞讛 讜诪讗转讬诐 诪谉 讛讗讬专讜住讬谉 谞诪讬 讬转拽谞讜 诇讻转讜讘 讻转讜讘讛 讜讚讜"拽:





诪讛专"诐

讙诪专讗 讗诪专讜 诇讜 爪讗 转谉 诇讜 讜讗诪专 驻专注转讬 讜讛注讚讬诐 诪注讬讚讬诐 讗讜转讜 砖诇讗 驻专注讜 讛讜讞讝拽 讻驻专谉 讻爪"诇 讜讛讗 讚讗讬转讗 讘住驻专讬诐 讜讞讝专 讜讗诪专 驻专注转讬 诪讬讜转专 讛讜讗 讜讻谉 诪砖诪注 讘讗诇驻住"讬 讜讘讗砖专"讬 讚诇讗 讙专住讬' 诇讬讛 讜讙诐 诇驻专砖"讬 诇讗 诪转讬砖讘 讻诇诇 讜讻谉 诇拽诪谉 讙讘讬 讛讬讛 讞讬讬讘 诇讞讘讬专讜 砖讘讜注讛 诇讗 讙专住讬' 诇讬讛 讻谉 谞"诇 讜讚讜"拽:


专砖"讬 讚"讛 讛注讚讬诐 诪注讬讚讬诐 讗讜转讜 讜讻讜'. 讘驻谞讬谞讜 转讘注讜 讜讻讜' 讛讜讗讬诇 讜讘驻谞讬讛诐 讛注讬讚 讜讻讜' 讻爪"诇:


转讜住' 讚"讛 讛讟讜注谉 讗讞专 诪注砖讛 讘"讚 讜讻讜' 讜讗讬谉 专讗讬讛 诪讻诇转讬讛 讚专讘讬 砖讘转讬 讜讻讜'. 专"诇 讘讗 诇讬转谉 讟注诐 讗诪讛 砖讻转讘讜 转讜住' 谞诪讬 谞专讗讛 讚讗驻讬' 讗讬转 诇讛 住讛讚讬 讜讻讜'. 讚诪住讘专讗 讚谞驻砖讬讛 讻转讘 讻谉 讜诇诪讛 诇讗 讛讘讬讗 专讗讬讛 诪讻诇转讬讛 讚专讘讬 砖讘转讬 讜讻讜' 诇讻讱 拽讗诪专 讜讗讬谉 诇讛讘讬讗 专讗讬讛 讜讻讜':


讘讗"讚 讜诪砖诪注 讚诇讗 讬讞讝讬专 诪砖讜诐 转讜住驻转 讜讻讜' 专"诇 讚讗讬 诪砖讜诐 讻转讜讘讛 诪讗讬 诪驻住讬讚 讘诪讗讬 讚诪讞讝讬专 讚讛讗 讘诇讗 砖讟专 讻转讜讘讛 谞诪讬 诇讗 谞讗诪谉 诇讜诪专 驻专注转讬 讝讛 讗讬谞讜 讚诇讙讘讬 诪谞讛 讜诪讗转讬诐 谞诪讬 诪驻住讬讚 讜讻讜':





讞讻诪转 砖诇诪讛

讙诪' 讞讬讬讘 注爪诪讜 砖讘讜注讛 谞讗诪谉 注讘讬讚 讻讜' 讻爪"诇:


砖诐 讻讬讜谉 讚诇"诇 专讜讞讗 讻讜' 谞"讘 转讬诪讛 讚诪砖诪注 讛讬讻讗 讚讗讬转 诇讬讛 专讜讞讗 讻讙讜谉 诇诪讞专 讜诇讬讜诪讗 讗讜讞专讗 讞讬讬砖讬' 砖驻讬专 砖驻专注讜 讜专讜爪讛 诇诇讜讜转 讘讜 讜诇注讬诇 (讘讘讗 诪爪讬注讗 讚祝 讬"讙) 讘讚"讛 讞讬讬砖讬谞谉 诇拽谞讜谞讬讗 驻讬专砖讜 讛转讜住' 诇讛讚讬讗 讚诇讛讗 诪诇转讗 砖驻专注讜 讜讞讜讝专 诇诇讜讜转 讘讜 诪砖讜诐 驻砖讬讟讬 讚住驻专讗 诇讗 讞讬讬砖讬谞谉 讻讜' 讜爪"诇 讚讛讻讗 讗诇讬讘讗 讚专讘讬 讬讜讞谞谉 讜专讘 讻讛谞讗 讚诪讜拽讬 讘讞讬讬讘 诪讜讚讛 诪讜讻专讞讬诐 诇讜诪专 讚讞讬讬砖 专讘讬 讬讜讞谞谉 诇讛讗讬 诪诇转讗 讚讗诇"讻 讘讜 讘讬讜诐 驻砖讬讟讗 砖讬讞讝讬专 诪讗讞专 砖讞讬讬讘 诪讜讚讛 讜诇拽谞讜谞讬讗 讘讜 讘讬讜诐 诇讬讻讗 诇诪讬讞砖 讗诇讗 讚拽诪"诇 讚诇讗 讞讬讬砖讬谞谉 砖驻专注讜 讜讞讜讝专 诇诇讜讜转 讘讜 讜讚讜拽讗 讘讜 讘讬讜诐 讗讘诇 讘讬讜诪讗 讗讜讞专讗 讗讬讻讗 诇诪讬讞砖 讜讚讜"拽:


转讜住' 讘讚"讛 讛讟讜注谉 讻讜' 讚专讘讬 砖讘转讗讬 爪"诇 讚砖讘转讗讬:





诪讛专"诐 砖讬祝

讙诪专讗 讜讗讜拽讬诪谞讗 讘砖讞讬讬讘 诪讜讚讛. 讜讘讛讱 住讘专讗 讚讚诇诪讗 砖诪注讬 专讘谞谉 讜诪驻住讚讬 诇讬 诇讗 驻诇讬讙讬 讗注"讙 讚专讘 讻讛谞讗 诇讗 诪讜拽讬 讟注诪讗 讚诪转谞讬' 讘讛讗 讗诇讗 诪砖讜诐 驻专注讜谉 讜拽谞讜谞讬讗 讻诪"砖 讛转讜住' 诇注讬诇 注"讘 讘讚"讛 讗注"驻:


讙诪' 讻讬讜谉 讚诇讬转 诇讬讛 专讜讜讞讗 讻讜'. 诪砖诪注 讛讬讻讗 讚讗讬转 诇讬讛 专讜讜讞讗 讻讙讜谉 诇诪讞专 讜诇讬讜诪讗 讗讜讞专讗 讞讬讬砖讬' 砖驻专注 讜专讜爪讛 诇诇讜讜转 讘讜 讚诇讗 讻诪"砖 讛转讜住' 诇注讬诇 (讘讘讗 诪爪讬注讗 讚祝 讬"讙 注"讗) 讘讚"讛 讛"讟 讜讻转讘 诪讜讛专砖"诇 讚讛讻讗 讗诇讬讘讗 讚专"讬 讜专讘 讻讛谞讗 讚诪讜拽讬 讘讞讬讬讘 诪讜讚讛 诪讜讻专讞讬谉 诇讜诪专 讚讞讬讬砖 专"讬 诇讛讱 诪诇转讗 讚讗诇"讻 讘讜 讘讬讜诐 驻砖讬讟讗 讚讬讞讝讬专 诪讗讞专 砖诪讜讚讛 讜诇拽谞讜谞讬讗 诇讬讻讗 诇诪讬讞砖 讗诇讗 讚拽诪"诇 讚诇讗 讞讬讬砖讬谞谉 诇驻专注讜谉 砖驻专注讜 讜讞讜讝专 诇诇讜讜转 讘讜 讜讚讜拽讗 讘讜 讘讬讜诐 讗讘诇 讘讬讜诐 讗讞专 讗讬讻讗 诇诪讬讞砖 注"讻 讜注讬讬谉 (谞):


讘专砖"讬 讘讚"讛 讗讬谞讜 谞讗诪谉 诇讬砖讘注 讗诇讗 砖讻谞讙讚讜 谞砖讘注 讜谞讜讟诇. 诇讗 砖讬讬讱 讛讻讗 诇诪讬诪专 转拽谞转讗 诇转拽谞转讗 诇讗 注讘讚讬谞谉 讻讬讜谉 讚讗讬谞讜 谞讗诪谉 诪讚讬谞讗 爪专讬讱 诇砖诇诐 诪砖讗"讻 诇注讬诇 讘讚专"谞 讚诪讚讬谞讗 讗讬谞讜 讞讬讬讘 诇砖诇诐 讘讻讜驻专 讛讻诇 讜讝讛 驻砖讜讟 讜讻"讻 诪讜讛专"砖:


讘专砖"讬 讘讚"讛 讜讛注讚讬诐 诪注讬讚讬谉 讻讜'. 谞专讗讛 砖诇驻讬"讝 讗讬谞讜 谞讻讜谉 讜讞讝专 讜讗诪专 驻专注转讬 讜爪专讬讱 诇诪讜讞拽讜 (住) 讜讬砖 诇讬讬砖讘讜 讘讚讜讞拽 讜注讬讬谉 讘讗砖专"讬:


讘专砖"讬 讘讚"讛 讜诪驻住讚讜 诇讬讛 讻讜' 注讚讬讜 讘讞转讜诪讬讜 讻讜'. 诇讻讗讜专讛 讻"讝 讚讘专讬 诪讜转专 讜注讬讬谉:


讘转讜住' 讘讚"讛 讛讟讜注谉 讗讞专 诪注砖讛 讘"讚 讻讜' 讜讗"转 诇诪讛 讻讜转讘讬谉 讻转讜讘讛 讻讜'. 讚讗"诇 讚讻讜转讘讬谉 讻转讜讘转 讘转讜诇讛 砖诇讗 讬讛讬讛 谞讗诪谉 诇讜诪专 驻专注转讬 诪讻讞 诪讙讜 讚讗诇诪谞讛 谞砖讗转讬讱 讗诐 讗讬谉 诇讛 注讬讚讬 讛讬谞讜诪讗 讜讻诇 讻转讜讘讛 砖诇讗 讬讛讬讛 谞讗诪谉 诇讜诪专 驻专注转讬 讗诐 讗讬谉 诇讛 注讬讚讬 拽讬讚讜砖讬谉 诪讻讞 诪讙讜 讚讗讬谉 讗转 讗砖转讬 讻诪"砖 讘住诪讜讱 讚讗"讻 诇讗 讬转讬砖讘 讛讗 讚驻专讬讱 诇拽诪谉 讗诇诪谞讛 诪谉 讛讗讬专讜住讬谉 讘诪讗讬 讙讘讬讗 讻诪"砖 讛转讜住' 砖诐 砖转拽谞转 讛讻转讜讘讛 讘砖讘讬诇 讛转讜住驻转 讚讗讬 诪砖讜诐 诪谞讛 诪讗转讬诐 诪谉 讛讗讬专讜住讬谉 谞诪讬 讬讻转讜讘 讻转讜讘讛 [讜讗讬 谞讬诪讗 讚讙诐 讛砖转讗 讚诇讗 讗诪专 讻诇讜诐 转讬拽谞讜 诇讻转讜讘 讻转讜讘讛 诪砖讜诐 诪谞讛 诪讗转讬诐 砖诇讗 讬讛讗 谞讗诪谉 讘诪讙讜 讗"讻 讛讬讻讬 诪讜讻讞 讚诇讗 讗诪专 讻诇讜诐 诪讚诇讗 转讬拽谞讜 诇讻转讜讘 讻转讜讘讛 诇讗专讜住讛 讜讗诇讗 诪讗讬 讚诇讗 讗诪专 讻诇讜诐 诪"诪 拽砖讛 讗诪讗讬 诇讗 转讬拽谞讜 诇讻转讜讘 诇讗专讜住讛] 讜讻"讻 诪讛专砖"讗 讜讗谞讬 讗讜诪专 讻驻砖讜讟讜 讚讛讗 诇驻讬 讛讗诪转 诇砖讬讟转 讛转讜住' 讗谞谉 拽讬"诇 讗专讜住讛 讬砖 诇讛 讻转讜讘讛 讻诪"砖 讛转讜住' 诇拽诪谉 注"讘 讘讚"讛 诪谉 讛讗讬专讜住讬谉 讜讗讬 诪砖讜诐 讛讻讬 讻讜转讘讬谉 讻转讜讘讛 讗诪讗讬 诇讗 讻转讘讬谞谉 诇讗专讜住讛 讙"讻 讗注"讻 诪砖讜诐 转讜住驻转:


讘讗"讚 讜诪砖诪注 讚诇讗 讬讞讝讬专 诪砖讜诐 转讜住驻转 讻讜'. 讜讚讗讬 讚讬"诇 讚讚诇诪讗 讗讬谉 诇讛 注讚讬诐 砖讛转谞讛 诇讛 讜诪砖"讛 诇讗 讬讞讝讬专 讚诪爪讬 诇诪讬讟注谉 驻专注转讬 专拽 讚注讚讬驻讗 拽讗诪专 讚讗诐 讗讬谉 注讚讬诐 讬砖 谞"诪 讗祝 诇注谞讬谉 诪谞讛 讜专' 讙讜驻讬讛:





专砖"砖

讘驻专砖"讬 讘讚"讛 讜讛注讚讬诐 诪注讬讚讬诐 讗讜转讜 砖诇讗 驻专注 讘驻谞讬谞讜 转讘注讜 诇驻专讜注 诇讜 讻讜' 讛讜讗讬诇 讜讘驻谞讬讛诐 讛注讬讝 注讻"诇. 讜转诪讬讛讗 诇讬 讟讜讘讗 讻讬讜谉 讚诪驻专砖"讬 谞专讗讛 讚诪讛 砖讗诪专 讜讛注讚讬诐 诪注讬讚讬诐 砖诇讗 驻专注 讗讬谞诐 诪讻讞讬砖讬诐 讗讜转讜 讘讘讬专讜专 注诇 讗讜转讜 讛讝诪谉 砖讗讜诪专 砖驻专注 讗诇讗 砖拽讜讚诐 诇讝讛 讛讬讛 住专讘谉 讜诇讗 专爪讛 诇驻专讜注 讗"讻 诇讗讬讝讛 爪讜专讱 谞拽讬讟 讛砖"住 讜讞讝专 讜讗诪专 驻专注转讬 讚讛讗 讘讛讗讬 讝讬诪谞讗 讙讜驻讗 讚讗诪专 驻专注转讬 讘驻注诐 专讗砖讜谞讛 诪砖讻讞转 砖驻讬专 诇讛讗讬 讚讬谞讗 讚讘爪讗 转谉 诇讜 讜讗' 驻专注转讬 讗讬谞讜 谞讗诪谉 讗诐 讛注讚讬诐 诪注讬讚讬诐 砖诇讗 专爪讛 诇驻专讜注 拽讜讚诐 诇讝讛 讗讘诇 讘讞讬讬讘 讗转讛 诇讬转谉 诇讜 讜讗诪专 驻专注转讬 讗祝 注诇 讙讘 砖讛注讚讬诐 诪注讬讚讬诐 砖诇讗 专爪讛 诇驻专讜注 讗驻"讛 谞讗诪谉 讜讬砖 诇讬讬砖讘 讘讚讜讞拽 讗讘诇 讛专讬"祝 讜讛专讗"砖 驻讬专砖讜 讚注讚讬诐 诪注讬讚讬诐 讗讜转讜 砖诇讗 驻专注 讛讬讬谞讜 讘讗讜转讜 砖注讛 砖讗转讛 讗讜诪专 砖驻专注转 注诪谞讜 讛讬讬转 讜讗"讻 讗"砖 讟驻讬 讚谞拽讟 讜讞讝专 讜讗诪专 驻专注转讬 讜拽"诇:

讘转讜住驻讜转 讘讚"讛 讛讟讜注谉 讻讜' 讜讗"转 诇诪讛 讻讜转讘讬谉 讻转讜讘讛 注讻"诇. 讛讗 讚诇讗 谞讬讞讗 诇讛讜 诇驻专砖 讚讻讜转讘讬谉 讻讚讬 砖诇讗 讬讛讗 谞讗诪谉 讘诪讙讜 讚讗诇诪谞讛 谞砖讗转讬讱 讗讜 讘诪讙讜 讚讗讬谉 讗转 讗砖转讬 诪砖讜诐 讚诪诇转讗 讚诇讗 砖讻讬讞讗 讛讬讗 砖诇讗 讬讛讬讜 注讚讬诐 注"讝 砖讛讬讗 讗砖转讜 讜砖讛讬转讛 讘转讜诇讛 讜讗"讻 诇讗 诪砖诪注 诇讛讜 讚注讬拽专 转拽谞讛 讘讻转讬讘转 讛讻转讜讘讛 讛讜讗 诪讟注诐 讝讛 讚讘讻诪讛 讚讜讻转讬 讗诪专讬谞谉 砖诇讗 转拽谞讜 讞讻诪讬诐 讘诪诇转讗 讚诇讗 砖讻讬讞 讜注讬讬谉 讘诪讛专砖"讗 砖讻' 讘注"讗 讚讗"讻 转拽砖讛 诪谉 讛讗讬专讜住讬谉 讗诪讗讬 诇讗 转拽谞讜 讙"讻 讻转讜讘讛 诪讛"讟 注讻"诇. 讜诇讚讘专讬讜 讛讬讗 讙讜驻讗 转拽砖讛 诇诪讛 诇讗 转拽谞讜 诇讻转讜讘 诇讗专讜住讛 讗诇讗 注"讻 讻讚讻转讬讘谞讗:


讘讗"讚 讜转讜住驻转 谞专讗讛 讚讗驻讬诇讜 讻讜' 讜讗讬谉 专讗讬讛 讻讜' 讚诇讙讘讬 诪谞讛 讜诪讗转讬诐 谞诪讬 诪驻住讬讚 注讻"诇. 谞专讗讛 讚诪砖讜诐 讚诇诪讬诇讬 讟讜讘讗 讗砖讻讞讬谞谉 讚转讜住驻转 讻转讜讘讛 讚讬谞讛 讻注讬拽专 讻转讜讘讛 诪砖"讛 讛讜爪专讻讜 诇讻转讜讘 讚诇注谞讬谉 讟注谞转 驻专注转讬 诇讗 讗诪专讬谞谉 讛讻讬 讚讗讝诇讬谞谉 讘转专 讟注诪讗 讚讛讗 讚讗讬谉 谞诇"驻 讘讻转讜讘讛 讛讬讬谞讜 诪砖讜诐 讚转谞讗讬 讘"讚 讛讜讗 讗讘诇 转讜住驻' 讚讗讬讛讜 讻转讘 诇讛 讗"讻 讚讜拽讗 讻砖讻转讘 诇讛 讚讘诇讗 讻转讬讘讛 诇讗 讛讜讬 讗诇讗 讻诪注"驻 讙专讬讚讗 讚谞讗诪谉 诇讜诪专 驻专讜注 讜注"讝 诪住拽讜 讚诪住讘专讗 讗诪专讬谞谉 讻谉 讗讘诇 专讗讬讛 讘专讜专讛 诇讬讻讗 讚诪讻诇转讬' 讚专' 砖讘转讬 讗讬谉 专讗讬讛 讻诪"砖 讜讻谉 讘讘专讬讬转讗 讚诪爪讗 讻转讜讘讛 讬"诇 讚诇讗讜 诪砖讜诐 转讜住驻转 讗诪专讬谞谉 诇讗 讬讞讝讬专 诪砖讜诐 砖讛讜讗 谞诇"驻 讚诇注讜诇诐 砖讗讬谞讜 谞讗诪谉 讗驻讬' 讻砖讗讬谉 讛转讜住' 讻转讜讘讛 讘讬讚讛 讚讚讬谞讛 讻注讬拽专 讻转讜讘讛 讜讗驻"讛 诇讗 讬讞讝讬专 诪砖讜诐 诪谞讛 讜诪讗转讬诐 讙讜驻讗 讻讚诪住拽讜 讜拽"诇:

